(Gambar) Wanita Ini Hias Rumah Tanpa Terikat Konsep Paling Penting Kemas Dan Tersusun. Lihat Hasilnya!

Mempunyai rumah yang kemas dan teratur sentiasa menjadi dambaan setiap insan. Baik yang mendiami rumah sendiri atau sewa kerana di akhirnya, kita hanya mahukan ketenangan sebaik sahaja melangkahkan kaki masuk ke dalam rumah. Rumah merupakan tempat kita berteduh dari hujan panas dan ruang privasi untuk kita lupakan sejenak masalah yang datang menghurung pemikiran kita.

“Untuk dekorasi rumah saya ini, saya tidak merujuk kepada mana-mana laman web dekorasi kediaman, segalanya hanya mengikut citarasa saya sendiri serta perbincangan bersama suami” jelasnya.

Tambahnya lagi, dia dan suami sentiasa beranggapan bahawa mereka adalah tetamu dalam rumah sendiri, kerana setiap kali tetamu bertandang, rumah akan sentiasa siap dan kemas, jadi setiap kali kami ingin keluar rumah, kami akan kemas dahulu sebaik mungkin dan apabila pulang, kami akan rasa seperti tetamu yang datang ke rumah orang lain dengan rasa tenang.

Penulis amat menyukai design dapur modennya yang mempunyai island yang berkapasiti tiga tempat duduk. Island table ini mengisi ruang luas dapurnya dan turut diserikan dengan juntaian lampu gantung. Selain itu, kemasan elegan kitchen cabinet yang nampak seperti ukiran kayu, sebenarnya material asalnya adalah aluminium yang ditatah dengan elemen kayu. InshAllah tahan lama tanpa perlu risau dengan serangan anai-anai.

Untuk penjelasan lanjut serta tatapan secara detail, ikuti susunan gambar design kediaman Pn Deanna di bawah ini. Selamat Menghias!!

Ilham itu tidak mengira budaya atau lokasi. Mungkin dahulu kehidupan seorang nelayan dilihat tidaklah begitu mewah. Namun ia merupakan satu budaya dan kerjaya yang dihormati kini sama seperti seorang pelayar. Bercakap soal laut juga, setiap lokasi di dunia, pasti ada budaya seni bina atau seni hias di persisiran pantainya. Dari negara kita, ke serata Asia Tenggara, di Jepun,  Australia, Amerika Syarikat seperti Florida, Hawaii, Alaska,  kepulauan Caribbean dan Eropah. Masing-masing punya gaya tersendiri dalam seni bina dan seni hias ala budaya nelayannya.

Pereka mengambil budaya ini sebagai satu ilham yang boleh dikomersilkan. Selalunya ilham yang dipanggil Nautika ini banyak bermain dengan barangan rustik dan kayu. Bagaikan kediaman nelayan yang ringkas, bahagian siling dibiarkan tinggi mengikut kecerunan bumbung. Malah rona putih dipilih sebagai warna rasmi antarabangsa yang melambangkan samudera atau nautikal. Pun begitu ada juga yang lebih selesa menggunakan rona pastel atau vintaj yang lebih berkarakter. Aksesori kapal dan corak lazim bagi kelasi iaitu belang-belang biru dihidupkan kembali pada kemasan lembut seperti pada langsir utama atau sofa. Ia bukan sahaja tampil bergaya tetapi tidak jemu dipandang.

Biar pun berbeza dari segi geografinya, namun apa yang pasti, banyak kelengkapan memancing juga mereka jadikan aksesori atau perabot di dalam kediaman masing-masing. Bagaikan ada suara yang sama membisikkan 1001 ilham gaya kediaman di persisiran pantai. Rasa bangga terhadap budaya nelayan dan merasakan diri mereka dekat dengan laut yang telah menjadi sebahagian daripada darah daging mereka ini. Menyabung nyawa, membelah samudera bergelut dengan ikan perkasa demi menyambut hidup. Ombak sudah seperti suara yang berbisik di telinga mereka.

Daripada pendayung, ke pukat,  ke balang kaca pelapung, ke batu karang di tengah laut segalanya dijadikan ilham menghias ruang. Malah jika ditinjau perabotnya juga ringkas . Ada kayu asli, rumpai air dipilin dan beberapa material semula jadi. Biar kini batu karang di haramkan, pereka cuma mencari elemn lain yang mempunyai cerita kehidupan nelayan di tengah laut. Adakala ia nampak lusuh dan lama tetapi jika bijak di suai padankan, ia tetap menarik perhatian ramai. Malah jika diilhat beberapa kediaman di pinggir pantai  Amerika, mempunyai laluan atas bumbung kediaman bagi sang isteri meninjau adakah bot suami mereka sudah sampai di dermaga. Berjaya merentas samudera dan ombak yang mengganas. Biru dan putih dijadikan satu symbol warna mesti guna untuk menunjukkan elemen nautika ini. Ia merupakan simbol perkapalan, samudera dan alam seorang nelayan.

Mudah dan murah je . Apa yang anda perlu lakukan adalah kenakan ruang kediaman anda dengan rona putih asli. Tidak salah jika balas dengan rona biru gelap sedikit seperti corak belang-belang pada sofa atau langsir. Malah hiasan dari dasar laut banyak membantu termasuk arca-arca seperti bot nelayan, rumah lampu, komponen bot dan aksesori-aksesori memukat termasuk jala dan sebagainya. Semua boleh dijadikan aksesori jika bijak menyesuai padan dengan elemen yang lain. Anda yang masih tercari-cari ilham untuk kamar anak lelaki atau rumah si bujang mungkin boleh mencubanya. Simple-simple je di IMPIANA.

Rumah kecik 550sq dan mempunyai 2 bilik dan 1 bilik air mampu dijadikan homestay cantik macam ni!

Pemilihan warna biru terang dengan kombinasi beberapa warna lain memang buat homestay ni seakan kita berada di rumah sendiri. Siapa kata rumah kecil tak mampu dijadikan homestay dan dihias sebegini cantik? Penyeri yang memberi ketenangan di ruang tamu, kehadiran item perabot dan aksesori dengan pelbagai rona bukanlah sekadar perhiasan semata-mata. Ia mampu mempengaruhi perasaan tetamu yang bertandang kerana warna terang ini menjadikan ruang tamu yang nampak luas ini berasa tenang , sejuk dan sesuai untuk perhimpunan lebih elegan. Pemilik, Syamsul-Amri Zainal yang merupakan seorang guru banyak berkongsi mengenai tip hiasan antaranya ,

Sering mengambil inspirasi dari pintrest, facebook dan homestay-homestay cantik, Syamsul memang bertuah kerana mempunyai isteri yang turut memliki minat yang sama. Menghabiskan sekurang-kurangnya RM2.5k untuk keseluruhan hiasan deko (tidak termasuk lantai) , Syamsul ternyata pandai membeli perabot tanpa mengeluarkan belanja yang besar untuk nampak mewah dan cantik. Sering membeli barang-barang online dari ezbuy, beliau juga gemar memebeli perabot dari IKEA, KAISON dan kedai perabot biasa.

# Tip Dekorasi Ruang Terhad dari Impiana

Cantiknya rumah bukan sekadar perabot yang ada. Mahal atau murah bukan ukuran dan nilai estetika sebuah ruang juga buka semata-mata kemasan yang luar biasa indahnya. Adakala kita terlupa, setelah selesai perabot disusun, ruang masih nampak sepi dan polos. Jadi apa yang masih kurang? Hiasan dinding!

Garisan yang lahir dari bentuk bingkai itulah yang memberikan estetika pada corak mahu pun susunan gambar anda. Susunan yang kreatif mampu memberi satu gerak reka yang luar biasa biar pun gambarnya biasa-biasa sahaja. Simple-simple je di IMPIANA.

Anda ingin tak memiliki set sofa yang cantik keluaran jenama Ella Furniture?

Jom sertai peraduan rakam video dan menang Ella Furniture. Anda berpeluang untuk memenangi set sofa bernilai RM12,000!

Bagaimana caranya? Mudah sahaja! Follow akaun tiktok rasmi Impiana dan Ella Furniture sekarang.

Rakamkan video berdurasi 1 minit mengapa anda mahukan set sofa baharu dari Ella Furniture.

Muatnaik rakaman video tersebut di akaun TikTok, Instagram atau Facebook peribadi anda.

Jangan lupa untuk tag Impiana dan Ella Furniture berserta hashtag #EllaXImpiana #EllaXSelebriti

Makesure akaun media sosial peribadi anda disetkan mod public! Sertai sekarang!


Cara Mudah Untuk Elak Kuali Dan Periuk Non-Stick Calar Dan Melekat

Periuk, kuali dan pelbagai lagi peralatan memasak tidak mudah lekat atau non-stick menjadi pilihan masyarakat zaman moden. Ini disebabkan perlatan atau perkakas memasak non-stick ni menjimatkan masa disamping memudah kan kerja memasak. Namun ramai yang tak sedar ada antara kaedah atau cara penggunaan yang dilakukan menyebabkan  perkakas memasak non-stick tadi rosak. Antara kerosakkan yang kerap berlaku adalah permukaan kuali mula melekat. SEBAB APA YE?

ELAK PANASKAN SEBELUM LETAK MINYAK ATAU BUTTER

Kalau kita menonton atau belajar memasak, mesti secara teknikalnya cef yang mengajar akan suruh panaskan terlebih dahulu kuali tu. Betul tak? Namun tidak bagi kuali atau periuk non-stick. Jika anda memanaskan periuk atau kuali non-stick terlebih dahulu sebelum memasukkan minyak, ia akan menyebabkan risiko pembebasan bahan toksik yang merbahaya. Sebaiknya, terus letak minyak apa kuali telah diletakkan di atas api

JAGAN KERINGKAN AIR DALAM KUALI

Ramai yang buat macma ni. Selepas dibasuh, kuali atau periuk nono-stick yang telah digunakan pasti di panaskan terlebih dahulu untuk dikeringkan air. Sama seperti yang di katakana di atas, cara penggunana ini akan menyebabkan kesan pembebasan bahan toksik apabila air yang terdapat di dalam kuali dapat dikeringkan sepenuhnya. Jadi, sebaiknya gunkan kain bersih atau tisu untuk keringkan permukaan kuali yang basah

JANGAN GUNAKAN API YANG TERLALU PANAS

Kondisi panas melampau akan menyababkan lapisan non-stick rosak. Oleh itu, gunkan api sederhana panas dan suhu tidak melebihi 200 darjahC ketika memasak atau memanggang dengan peralatan memasak non-stick.

DILARANG MENGGUNKAN UTENSIL METAL

Memang Nampak professional bila memasak menggunkan sudip atau senduk metal. Selain itu juga, metarial ini tahan lebih lama. Betul tak? Namun, penggunaanya akan menyebabkan lapisan non-stick pada kuali tadi tercalar dan rosak. Sebab itu lah, bila dah lama-lama permukaan non-stick tadi mula melekat. Jadi, ada yang kata kuali tu murah lah, tak berkualiti lah. Padahal, carang penggunana anda yang salah

CARA CUCIAN YANG BETUL

Adaklanya, pemilihan pencuci atau sabun yang digunkan boleh menyebabkan permukaan non-stick anda cepat rosak. Perkara ini yang paling ramai orang buat silap. Sebaiknya, anda gunakan serbuk baking soda dan sentalkan dengan span yang lembut untuk mencuci kotoran pada kuali non-stick anda.

Terdapat pelbagai perspektif dalam penjagaan rumah dan ruang peribadi. Salah satu amalan yang kian menjadi tabiat rakyat Malaysia adalah suka menyimpan dan mengumpul barangan lama.

Meski ia mungkin kelihatan seperti perkara yang biasa dan normal, namun ia boleh menjadi satu masalah apabila barangan yang disimpan semakin banyak.

Individu yang memiliki sifat dan tabiat seperti ini berkemungkinan menghidapi simptom ‘Hoarding Disorder’. Jadi, adakah simptom ini sebenarnya mempunyai kaitan dengan masalah penyakit mental?

Menerusi program rancangan bual bicara Wanita Hari Ini, TV3 telah menjemput pakar psikologi klinikal Universiti Kebangsaan Malaysia (UKM), Doktor Hilwa Abdullah @ Mohd Nor bagi membincangkan topik tersebut bersama penonton.

Jelasnya, simptom ‘Hoarding Disorder’ ini telah pun diklasifikasikan sebagai salah satu penyakit mental mengikut kamus Diagnostic And Statistical Manual Of Mental Disorders, edisi kelima (DSM-5).

“Kalau kita tengok perkataan ‘Disorder’ itu sendiri sudah melihatkan ia adalah sesuatu kecelaruan dan kalau dalam bidang perubatan psikiatri ‘Disorder’ ini memang adalah penyakit mental.

“Jika ada yang menyimpan barang sampai menganggu penglihatan, jiran dan sebagainya jadi itu boleh dikategorikan sebagai penyakit mental.

“Tetapi dalam konteks perbincangan ‘Hoarding Disorder’ kita hari ini ia lebih kepada mereka yang suka mengumpul barang dan ada rasa sayang untuk buang.

“Sebenarnya, simptom ini baru sahaja diklasifikasikan sebagai penyakit mental mengikut kamus diagnosis penyakit mental yang terbaharu iaitu DSM-5 (Diagnostic And Statistical Manual Of Mental Disorders Fifth Edition).

“Kalau kita lihat dalam kamus itu, ia memang adalah penyakit mental yang mempunyai ciri-ciri tertentu dan mempunyai tahap yang berbeza,” katanya.

Sumber: YouTube Wanita Hari Ini, TV3

Kebiasaanya, Ramai antara kita yang akan menukar set cadar yang digunakan setiap 1 minggu sekali. Ia bertujuan untuk memastikan nikmat tidur sempurna di samping mencegah kehadiran bakteria. Tapi adakah sarung bantal anda pun hanya perlu ditukar seminggu sekali?

Menurut Australian Cleaning Expert, Shannon Lush, Sarung bantal perlu ditukar lebih kerap. Berapa kekerapan yang perlu anda lakukan untuk tukar sarung bantal?

2 hari sekali

Terkejut? Kenapa?

“Sarung bantal harus ditukar setiap 2 hari sekali tanpa gagal” Ulas Shennon Lush kepada akhbar news.com.au

“Hal ini disebabkan oleh bahagian kepala dan muka anda adalah yang paling kotor berbanding bahagian lain  anggota badan walaupun kita telah lakukan cucian setiap hari”

Bahagian kepala tanpa kita sedar merupakan tempat yang paling banyak terkandung kulit mati. Kotoran pada kepala yang melekat pada sarung bantal juga merupakan antara punca wujudnya blackhed.

Dengan iklim Malaysia pula yang lembap sepanjang tahun, lebih kerap sarung bantal dan cadar katil perlu ditukar. Bagi mereka yang kuat berpeluh dan tidak memakai baju ketika tidur, anda lah penyumbang utama kepada pembiakan bakteria di atas katil. Ia boleh menyebabkan pertumbuhan bakteria dengan lebih cepat, tungau, kulat dan pelbagai lagi yang tidak baik untuk kesihatan kulit anda kelak.

Anda lebih kerap dan galak memperuntukkan produk kecantikkan dan penjagaan kulit, tapi ada satu benda yang paling penting dan ringkas anda abaikan. Sarung bantal dan alas cadar.

Dah buat treatment mahal-mahal di spa, balik rumah anda dengan selesanya memeluk bantal dan ada tu yang cium macam dapat candu tanpa hiraukan kebersihannya.

Lebih mengejutkan, Menurut kajian yang telah dilakukan oleh Australian Cleaning Expert, hanya 42% manusia yang dikaji akan menggantikan set cadar dan sarung bantal mereka 1 minggu sekali. Selebihnya 36% setiap 2 minggu sekali dan 15% 1 bulan sekali. Ini bermakna, sebersih mana dan cerewet anda kepada kebersihan, jika anda tidak menukar set cadar anda seminggu sekali dan sarung bantal 2 hari sekali anda bukan lah seorang yang pembersih.

Rumah, selain daripada menjadi tempat berteduh ketika hujan serta terik mentari, ianya juga turut menjadi tempat kita menghindari serta membebaskan diri daripada segala kekusutan yang melanda baik di pejabat atau rutin seharian di luar rumah. Kediaman yang kita miliki sepatutnya tenang dan mendamaikan.

Jika kediaman anda terletak di kawasan kampung yang jauh dari hiruk pikuk bandar, anda bertuah, posting kali ini adalah guideline kepada mereka yang menetap di tengah ibu kota yang mungkin di malam hari masih lagi terganggu dengan bunyi bising.

Manfaat Penggunaan Permaidani

Kebanyakan lantai di rumah, disaluti dengan jubin marmar. And boleh bayangkan bagaimana kusutnya kita rasa bila barang terjatuh di atas lantai jubin. Bising sudah pasti, yang tidur lena pasti terbangun. Untuk ini, anda dinasihati untuk menghamparkan karpet yang sesuai dengan tema hiasan dalaman rumah. Karpet berupaya untuk menyerap bunyi bising dan juga berupaya untuk menampung barang yang terjatuh daripada pecah.

Dekorasi kedap bunyi

Langsir dan tirai bukan sahaja berfungsi sebagai pelengkap dekorasi kediaman, malahan ianya amat bermanfaat dalam mengekang bunyi bising dari luar rumah terutamanya jika dinding kediaman anda tidak mampu menjadi barrier menghalang bunyi bising dari luar,  anda masih boleh mendengar dengan jelas bunyi kesesakan jalan raya di luar. Cadangan mantap untuk anda adalah, gunakan langsir dari material berkualiti dan tebal.  Selain daripada menggunakan langsir serta tirai, anda juga boleh menggantung lukisan kanvas yang  boleh menyerap bunyi bising, paling penting pastikan kediaman anda tidak terlalu kosong dengan perabot.

Gabungan keselesaan dan praktikaliti

Tahukah anda susun atur strategik sofa serta rak buku di kediaman mampu berperanan sebagai silencer yang amat efektif. Tip ini amat praktikal untuk diterapkan di kediaman yang bersambung dengan jiran seperti semi-D dan apartment yang mana jika dinding anda bersambung dengan jiran, kita sering terdengar bunyi ketukan di dinding sebelah. Untuk mengekang isu ini, anda boleh sandarkan sofa berkusyen serta boltkan rak buku di dinding yang bersambung. Selepas itu, susunkan dengan teratur seberapa banyak buku yang ada dalam simpanan anda dan voila, anda tidak perlu lagi merungut bunyi bising dari kediaman sebelah.

Bahagikan ruang

Tip ini pula amat berguna untuk anda yang mendiami rumah jenis studio dan townhouse berikutan susunan ruangnya yang berbentuk memanjang dan mempunyai banyak ruang kosong. Tanpa susunan yang betul, suara anda akan bergema segenap ruang kediaman. Anda perlu membahagikan kediaman anda mengikut beberapa seksyen. Penggunaan partition serta pasu bunga sebagai pengasing antara ruang amat sesuai untuk diaplikasikan. Tumbuhan tersebut bukan sahaja mampu bertindak sebagai pemisah antara seksyen bahkan berupaya membekalkan anda udara segar.

Guna perkakas rumah yang cekap bunyi serta tenaga


Guna Pelembut Fabrik Untuk Elak Habuk Melekat Pada Perabot

Bagi wanita yang bekerja, tugasan mengemas rumah hanya berupaya dilakukan pada hujung minggu atau hari cuti. Dalam tempoh hari bekerja tu, pejam mata saja lah tengok rumah bersepah. Hanya perkara wajib, mana yang sempat dan terpaksa sahaja boleh dilakukan.

Tapi dengan 4 resipi atau petua mudah yang menggunakan ramuan murah ni, tugas-tugas mengemas rumah mampu diringankan walaupun hanya dilakukan seminggu sekali. Yang paling penting, masalah habuk dapat diselesaikan.

Elak habuk melekat pada perabot

Bagi rumah yang tidak menggunakan penghawa dingin, masalah habuk yang datang dari luar memang sukar dibendung. Saban minggu mengemas, habuk tetap ada mendarat atas perabot seperti meja sisi, cermin dan sebagainya.

Bagi atasi masalah ini, anda boleh gunakan campuran berikut:

Caranya adalah dengan membancuh kedua-dua bahan sehingga sebati dan masukkan ke dalam botol semburan. Sembur atas perabot dan lapkan dengan kain yang bersih sehingga kering. Lebih elok gunakan micro fiber untuk kesan yang lebih MENAKJUBKAN.

Lantai sentiasa berkilat

Biasanya dalam masa seminggu tu, mula lah kaki rasa tak sedap pijak lantai. Rasa melekit, berhabuk dan macam-macam lagi lah. Jadi, untuk pastikan lantai sentiasa berseri, sediakan ramuan ini sebagai bahan untuk mop lantai anda:

Sapu bersih terlebih dahulu. Campurkan kesemua bahan dan mop lantai seperti biasa. Hasilya, lantai lebih bersih dan berkilat berbanding sebelumnya.

DIY haruman kediaman

Penyegar udara, haruman nya selalu tidak tahan lama hanya dalam tempoh-tempoh tertentu sahaja. Tambahan pula, harganya agak mahal. Tapi dengan campuran 2 bahan mudah dan murah ini, kediaman anda tetap berbau harum dan segar:

Campurkan kedua-dua bahan tersebut sehingga sebati, dan semburkan pada seluruh rumah terutamanya atas fabrik yang mudah menyerap air seperti langsir, sofa, alas meja dan karpet.

DIY penyegar bilik air

Lepas memerut, ada pulak orang lain nak guna tandas. Aduh baunya bukan kepalang walaupun sisa nya tiada, tapi gas masih berkepuk. Sebab itu, ada inovasi dikeluarkan khas untuk penyegar tandas. Tapi macam biasa lah, harganya mahal juga. Tapi dengan 3 bahan ini, anda mampu hasilkan penyegar tandas yang sangat murah dan kandungan lebih banyak dari yang dibeli di pasaran.

Satukan semua bahan dan kacau sehingga sebati. Masukkan di dalam botol semburan dan letakkan botol semburan tersebut di dalam tandas. Setiap hari atau selepas menggunakan tandas, anda boleh lah semburkan penyegar homemade ini

Bagi kebanyakkan orang, pisau merupakan salah satu item paling penting untuk digunakan ketika memasak di dapur. Tetapi akibat dari reaksi kimia antara iron (besi) dengan air dan udara, pisau boleh berkarat dan mungkin membahayakan kesihatan.

Tip Membersihkan Karat

Apa yang anda perlukan :
1. Sebotol cuka makanan
2. Minyak masak/minyak pelincir

Caranya :

Konsep scandinavian mula bertapak pada abad ke-20 dan berkembang di seluruh Norway, Sweeden, Denmark, Finland dan Iceland menjelang 1950-an. Konsep ini mengutamakan kesedarhanaan, ringkas dan praktikal. Oleh itu, konsep scandinavian amat besesuaian untuk kedaiaman jenis sempit. Antara elemen penting dalam dekorsai Scandinavian adalah:

4 Trik Cermin Mampu Jadikan Kediaman Lebih Luas Dan Elegan. Dengan penggunaan kreatif, cermin bukan sahaja boleh dijadikan medium untuk kita memeriksa penampilan malah ia juga boleh dijadikan alat pantulan cahaya, dan secara amnya meningkatkan mutu deko sesuatu ruang. Selain itu, cermin juga terkenal dengan fungsinya yang mampu memberikan ilusi ruang yang lebih luas serta menonjolkan lagi aksesori atau perhiasan kegemaran anda melalui pantulan yang dapat dilihat dari sudut yang berbeza. Dengan penggunaan yang betul dan sesuai  cermin dapat membangkitkan perasaan elegan serta dapat membentuk karakter sesuatu ruang.

Ini adalah senarai idea penggunaan mirror bagi membantu anda memberi life terhadap kediaman anda.

Pencahayaan Semulajadi

Ciptakan Ilusi Ruang

Lebih besar cermin, lebih banyak ilusi ruang yang akan tercipta. Fikirkan dengan teliti tentang sudut bilik yang anda mahu highlight. Sebagai contoh, leletakkan ia agar bertentangan dengan tingkap dan ia mampu memantulkan kedua-dua cahaya semula jadi serta kehijauan ke dalam ruang yang lebih kecil. Dalam ruang berkumpul seperti ruang makan atau ruang tamu, cermin yang lebih besar boleh meningkatkan suasana ceria dengan memberikan ilusi lebih tetamu.

Hiasi Hallway Yang Hambar


Jom Buat Balang Kuih Raya Dari Botol Plastik, Modal Tak Sampai RM5 Pun!

Selain baju raya atau hiasan dekorasi rumah, antara aksesori penting di hari raya untuk kediaman adalah balang kuih raya. Bukan sahaja isinya yang sentiasa menjadi perhatian para tetamu yang datang, tetapi reka bentuknya juga turut diteliti.

Oleh itu, sudah pasti balang kuih raya yang cantik dan bergaya akan sentiasa menjadi pilihan dek rekaannya yang menarik. Terdapat bermacam-macam jenis balang kuih raya, ada yang diperbuat daripada kaca, ada juga yang diperbuat dari plastik.

Namun begitu, kebiasaannya balang kuih raya yang diperbuat daripada kaca ada dijual dipasaran rekaanya sangat terhad dan kalau yang cantik pun harganya mahal. Bagi balang kuih raya plastik pula ini kebiasaanya menjadi pilihan mereka yang mempunyai anak atau cucu ramai. Almaklum lah takut pecah kan?!

Mari IMPIANA nak kongsikan serta ajar anda cara bagaimana untuk menghasilkan balang kuih raya yang cantik dari bekas plastik sahaja. Kalau bekas plastik kuih raya seperti ini anda boleh mendapatkannya dengan harga sekitar RM2 kebawah. Murah kan?

Selain itu, bekas ini juga kebiasaanya digunakan penjual kuih raya. Jadi kalau dah ada balang plastik macam ni, tak perlu beli dah. JIMAT! Anda boleh melihat senarai bahan-bahan yang diperlukan serta cara-caranya menerusi pautan video di bawah;

Bahan-Bahan:

Balang plastik
Tisu bercorak
Gam Kraf
Gunting

Cara-caranya:

Tips untuk menumbuhkan banyak tunas & cabang baru pokok limau. Apa-apa jenis limau dan pokok yang lain pon boleh ikut cara ni

Potong ranting separuh atau ikut suka nak potong panjang mana. Lepastu buang daun hujung-hujung bekas potong tu. Banyak mana nk buang ikut suka juga ya. Lagi banyak daun yang dibuang lepas pangkas, lagi banyak tunas baru akan keluar nanti. Kalau cuma pangkas tapi tak buang daun, yang tumbuh mungkin 1-2 tunas sahaja.

Tak percaya?? boleh try sendiri.3 gambar ni sebagai bukti

My Dream Pantry
“Alhamdulillah, tercapai impian nak memiliki pantry terbuka. Terima kasih suamiku bertungkus lumus siapkan pantry ni.
Bukan apa, ada pantry ni senang kita nak mengemas. Nak cari barang masak pon mudah. Tak lah punggah sana sini.
Dan paling penting, stok makanan kita tak sempat expired, sebab kalau simpan dalam kabinet kadang kita lupa dan selalunya terbeli lagi walau dah ada.
Kalau nak tambah stok pon senang sebab mana yang menyusut tu kita nampak. Jadi pembaziran atau lambakan stok dapat dielakkan.
Asalnya tempat ni stor bawah tangga, bila jadi pantry nampak luas pulak dia”

Suramnya warna rumah sedia ada! Nak kan aura lain dalam rumah sewaktu Perintah Kawalan Pergerakan ni? Semuanya boleh diselesaikan dengan sekelip mata. Suntikan warna ceria dalam ruang rumah anda, pastinya semangat positif dalam rumah membuatkan anda ceria bersama keluarga tercinta. Lakukan aktiviti bersama untuk mengecat ruang kegemaran anda sekeluarga. Dengan rangakaian Nippon Paint pastinya tidak pernah bosan dengan ruang lama nampak lebih baru. Inginkan ruang lama nampak baru? Semuanya dengan cat Nippon Paint.

Rumah nampak suram dengan warna lama? Nak tukar dengan perabot baru? Hiasan baru? Tak perlu! Nippon Paint menyediakan rangakaian cat terbaik untuk semua permukaan dirumah anda. Hanya dengan cat semua permukaan tampak baru. #PaintAllSurfaces kan ada.

Transformasi ruang dalam rumah anda dengan warna pilihan, ‘tepuk dada tanya selera’ apa pilihan warna untuk rumah nampak baru dengan Nippon Paint.

Buaian lama dah berkarat tapi sayang nak buang, apa nak buat? Rak kasut, kerusi laman pun dah luntur tapi masih boleh guna, jangan gusar semua ni boleh diatasi dengan Cat Nippon Paint yang mempunyai pelbagai rangkaian untuk semua permukaan dirumah anda. Dari cat dinding hinggalah ke lantai.

Bukan sekadar menarik ianya turut membantu kita mengelakkan dari melakukan pembaziran kerana Nippon Paint membolehkan anda mencipta #RuangBaru yang selamat di dalam rumah anda sendiri!

Lakukan aktiviti mengecat dalam ruang kediaman anda dengan pilihan Nippon Paint. Serlahkan ruang lama dengan aura baru, dalam kediaman anda. Pastikan keselamatan keluarga anda terjamin sepanjang Perintah Kawalan Pergerakan, hanya lakukan aktiviti di dalam rumah bersama keluarga anda.

Video Ruang Baru


(VIDEO) Elak Tikar Getah Mengelembung Dan Tak Rata Selepas Pasang

Berat dan susah nak pasang antara sebab tikar getah makin dilupakan. Kebiasaanya, tikar getah yang dipasang mesti mengelembung atau tidak rata. Perkara ini berlaku disebabkan oleh banyak faktor. Antara faktor utama yang selalu terjadi adalah disebabkan oleh tikar getah yang tidak berkualiti. Oleh itu, untuk mengelak masalah ini berlaku, cuba gunakan teknik-teknik ini:

Beli Tikar Getah Berkualiti

Terdapat pelbagai pilihan tikar getah yang terdapat dipasaran. Ada yang jenis nipis, tebal dan ada pula yang berspan. Tikar yang jenis nipis memerlukan kesabaran sebab kebiasaanya tiakr getah jenis ini cenderung untuk menggelebung dan tidak rata. Tikar getah jenis nipis kebiasaanya menjadi pilihan sebagai alas meja je.

Permukaan Lantai Rata

Pastikan permukaan lantai ekdiaman anda rata dan tidak berlekuk atau berbonggol. Ini antara punca menyebabkan permukaan getah yang di bentang kelihatan menggelebung dan tidak kemas. Jadi, jika ada kesan permukaan lantai tidak rat sebelum dibentang tikar getah, cuba selesaikannya terlebih dahulu. Tidak kiralah sama ada anda simen kan kea tau tambak lah dengan apa-apa yang bersesuaian

Pilih Tikar Getah Bercorak Jalur

Terdapat pelbagai pilihan corak tikar getah di pasaran. Kalua anda nakkan suasan yang sejuk dan nyaman, pilihlah dari jenis corak kayu. Kebiasaanya, pemilik mempunyai masalah untuk memotong tikar getah. Habis senget dipotong. Jika anda memang jenis ada masalah macam tu, cara terbaik adalah pilih corak berjalur untuk mudah dipotong

Sediakan Peralatan Secukupnya

Ni antara masalah yang akan berlaku. Masa nak pasang ada sahaja barang atau peralatan yang tidak mencukupi. Jadi sebelum memasang, pastikan pisau, gunting, pembaris besi dan pita ukur tersedia. Barulah boleh mula memasang. Tanpa peralatan yang cukup, bahagian sudut tidak dibentuk dengan sempurna. Dah Nampak kesan-kesan yang buruk

Cara Pasang

Hampar surat khabar sebelum dibentang tikar getah. Lapisan suratkhabar ini dapat menyerap kelembapan dari lantai konkrit. Nanti tak adalah tiba-tiba bau masam atau berkepam. Disamping itu, pesangan tikar getah perlukan kesabaran. tak boleh terburu-buru untuk mendapatkan permukaan yang rata. Untuk dapatkan bucu yang kemas, boleh tengok video yang disediakan

Terima kasih dunia digital! Hari ini bukan hanya baju dan makanan, tetapi kelengkapan rumah pun boleh beli online. Kalau tak cuba rugi, sebab beli kelengkapan rumah secara online boleh jadi tindakan paling bijak abad ini. Ini antara 8 sebabnya.

1. Beli pukul 3 pagi, why not!

Anda boleh membeli pada bila-bila masa terluang sama ada siang atau malam, atau pukul tiga empat pagi sekali pun selagi ada kelapangan. Pembelian tidak terhad pada waktu operasi gedung kelengkapan rumah.

2. Happy shopping

Bagi kebanyakkan orang, shoppinglah saat yang membahagiakan. Bayangkan beli kelengkapan rumah tanpa stress. Sambil buat kerja rumah atau duduk-duduk di waktu santai. Maklumat pun semua ada online. Misalnya di IKEA Online Store, perabot lengkap dengan ukuran, contoh saiz, malah ada idea dekorasi. Boleh buat kita berangan-angan dulu tanpa stres dan kemudian beli!

3. Boleh visualize lebih baik

Nak gambarkan di mana kedudukan kelengkapan rumah pun tak payah pening-pening kepala, apatah lagi bila nak membayangkan keluasan ruang yang sebenar. Menerusi sistem online, hanya gerakan smartphone anda ke bahagian ruang kosong rumah. Walah, anda akan nampak macam mana keadaan ruang rumah dengan perabot yang diinginkan. Become your own ID.

4. Satu klik, settle semua

Ya memang benar membeli belah keseorangan sangat membosankan. Tetapi dengan hanya satu klik ini anda tidak lagi rasa keseorangan ketika membeli belah! Malah segalanya dapat di uruskan dengan cara yang cukup mudah dan sekejap sahaja! Fuhhhh!

5. Jangan panik, barangan dijaga rapi

Kalau selama ni anda kerap memikirkan tentang kondisi barangan ketika membawanya pulang, tetapi banyak servis sekarang ni, macam IKEA Online Store, buat anda tidak perlu risau kerana barangan akan diuruskan dengan baik oleh mereka yang pakar.

6. Biar anak tentukan apa dia nak

Membeli kelengkapan rumah dengan anak menyeronokkan, apatah lagi bila mereka yang boleh pilih perabot sendiri. Tunjukkan pilihan yang ada, dan rasai momen beli dan dekor bilik bersama.

7. Lokasi bukan penghalang

Kadang-kadang kita teringin sangat sesuatu kelengkapan rumah tu, tapi jauh pula nak dapatkan. IKEA Online Store membolehkan kita beli perabot meski dimana pun kita berada dan boleh set untuk anda dapat ikut masa yang ditetapkan.

8. No cash, no hal lah!

Boleh elak momen awkward kalau tiba-tiba duit tunai tak cukup. IKEA Online Store mempunyai pilihan untuk kita bayar menggunakan akaun debit atau kad kredit. Jadi bolehlah kita rancang perbelanjaan dan shopping ikut keperluan dan kemampuan tanpa orang tahu.

Untuk pindah ke rumah baru memang menyeronokkan. Tapi perkara yang paling tidak digemari adalah apabila anda perlu mengemas dan membungkus barang yang perlu dibawa. Pening kepala dibuatnya nak membungkus barang-barang untuk di bawa pindah. Berikut 12 tip yang dapat membantu anda mengemas dan membungkus barang untuk pindah dengan mudah:

1. BUANG SEMUA BARANG YANG TIDAK DIPERLUKAN
Untuk buang semua memang agak mustahil, tapi setidaknya buang barang yang memang langsung tidak diperlukan lagi. Jika anda rasa barang tersebut berharga dan masih dalam keadaan baik, boleh jual semula.

2. SUSUN BARANG MENGIKUT KATEGORI
Setelah asingkan barang-barang yang tidak diperlukan, susun mana perlu mengikut kategori dan labelkan. Ia bagi mengelak anda membungkus barang yang salah dan mempercepatkan kerja-kerja mengemas

3. KUMPULKAN KOTAK
Pastikan kotak untuk menyimpan barang tersedia secukupnya. Tapi, pastikan kotak yang digunkan berkualiti untuk mengelak sebarang masalah jika anda hanya menggunkan kotak-kotak yang nipis. Mungkin ia akan koyak. Sebaiknya, pergi ke kedai-kedai runcit atau lebih baik pasar raya untuk mendapatkan kotak-kotak terpakai yang berkualiti.

4. SIMPAN BARANG ELEKTRIK DALAM KOTAK ASAL
Sebaiknya apabila anda membeli barangan elektrik jenis sensitif  terutamanya TV, pemain cakrapadat dan lain-lain, simpan kotaknya. Gunakan semula kotak tersebut untuk membungkus kelengkapan elektrik dikediaman anda

5. MENGEMAS LEBIH AWAL
Barang-barang yang tidak diperlukan seperti pinggan mangkuk, buku, peralatan memasak dan sebagainya boleh disimpan di dalam kotak secara perlahan-lahan lebih awal. Hanya tinggal keperluan dan kelengkapan sehingga tempoh berpindah sahaja

6. PEK BARANG DEKORATIF DULU
Antara item yang paling awal perlu di kemas adalah barang perhiasan, ornamen dan dekoratif yang terdapat di dalam kediaman anda. Jika rumah yang hendak dipindah telah sedia, mungkin anda boleh bawa barang-barang tersebut terlebih dahulu sebelum tibanya masa tarikh pindah. Cara ini juga dapat mengelak masalah barang-barang yang memerlukan pengurusan teliti seperti pasu seramik, bingkai gambar dari mudah pecah

7. LABELKAN SETIAP BUNGKUSAN BARANG
Tak kiralah bungkusan kotak mahupun plastic, labelkan setiap satu dengan terperinci. Antara info yang perlu dipaparkan pada kotak bungkusan anda ialah jenis berang secara terperinci dan lokasi. Ia memudahkan pencarian dan pengurusan. Jadi, tak perlu lah anda punggah setiap kotak untuk mencari barang-barang yang diperlukan dan susun bungkusan terus ke lokasi yang telah dinyatakan

8. GUNAKAN KOTAK YANG KECIL UNTUK BARANG BERAT
Elak bungkusan anda sukar dan berat untuk diangkat, gunakan kotak-kotak kecil untuk mengisi barang-barang yang berat seperti buku. Biar banyak kotak bungkusan dari menggunkan satu kotak yang besar dan terlalu berat untuk di angkat. Silap-silap, boleh koyak kotak. Dah jadi dua kali kerja

9. GUNAKAN TAPE PELEKAT KUAT
Ramai yang ambil lewa untuk memilih tape pelekat walhal ia merupakan barang asas paling penting. Pastikan, anda pilih tape pelekat tahan lasak dan saiz ideal sekurang-kurangnya 3 inci lebar bagi melakatkan kotak dan barang bungkusan. Tidak kiralah sama ada kecil atau besar kotak yang digunakan. Pastikan pelekat yang digunakan tahan lasak

10. CARA BUNGKUS BARANG MUDAH PECAH
Ingat tak, anda ada kumpulkan stok surat khabar yang banyak? Masa ini lah ia boleh digunkan. Bungkus barang-barang mudah pecah seperti pinggan mangkuk dengan, barang dekoratif dan sebagainya dnegan menggunkan kertas surat khabar. Lagi tebal, lagi bagus. Selain itu juga, boleh gunkan bubble wrap atau selimut. Pastikan balut setiap satu barang.

11. BUNGKUS PINGGAN MANGKUK SECARA MENEGAK
Salah satu tip tidak mudah pecah dan jimat ruang bagi pinggan mangkuk, ia perlu disusun secara menegak. Namun, pastikan setiap pinggan telah dibalut rapi terlebih dahulu sebelum dimasukkan ke dalam kotak bungkusan

12. ELAK BARANG MANDIAN TUMPAH
Bagi mengelak botol barang mandian dari tertumpah dari bekasnya, lapiskan plastik warp pada mulut botol untuk lebih kedap. Selain itu juga, bungkus barang mandian menggunakan plastik dan letakkan di dalam baldi. Jadi, jika barang tersebut tumpah sekali pun, plastik bungkusan tadi dapat menyelamatkan barang lain dari terkena cecair yang terkeluar dari bekas.

Ramai antara kita yang cuba elak untuk membeli rumah sub sale. Kenapa? sebab biasanya tidak tahu cara dan ada yang beranggapan rekaan nya kurang menarik, busuk, buruk. Tapi kalau setakat design atau rekabentuk rumah sudah berusia dan nampak usang, tidak ada masalah. Cat dan kemas kan semula dan rumah tersebut akan nampak seperti baru.

Tapi ada juga yang kata, takut kena tipu dengan agen. Ok bagi mengatasi masalah ini, ikuti 21 langkah WAJIB ini sebelum anda membeli rumah sub sale.

FASA 1: Kenali latar belakang perunding hartanah (PH)

1. Hubungi perunding hartanah (PH) yang dilantik oleh pemilik rumah untuk membuat bayaran tempahan.

2. Semak dulu pendaftaran perunding hartanah (PH) yang dilantik.

3. Bermula tahun 2014, sudah mula berkuatkuasa di mana semua PH perlu mendaftar dengan Lembaga Penilai, Pentaksir, dan Ejen Harta Tanah Malaysia (LPPEH).

4. Bagaimana ingin menyemak PH itu berdaftar secara sah atau tidak? PH yang berdaftar akan dibekalkan dengan tag nama yang mempunyai QR code oleh LPPEH.

5. Apabila kita scan QR code gunakan aplikasi di smartphone, maklumat lengkap PH akan terpapar di smartphone.

FASA 2: Peringkat dan cara pembayaran

6. Bila sudah buat keputusan untuk membeli rumah subsale, sediakan dulu duit tempahan awal (earnest deposit) sebanyak 3.5% daripada harga jualan.

7. Sebagai contoh, harga jualan rumah tu adalah RM300,000. Bermakna, earnest deposit yang perlu dijelaskan adalah sebanyak RM10,500.

8. Bayaran ini boleh dibuat dalam bentuk tunai atau cek (lebih baik) yang dikeluarkan atas nama syarikat PH yang dilantik. INGAT YA, ATAS NAMA SYARIKAT PERUNDING HARTANAH. BUKAN INDIVIDU

9. Kalau anda ingin buat pembayaran tunai, sila buat bayaran dekat pejabat berdaftar PH yang dilantik, dan dapatkan terus resit salinan rasmi.

10. Jangan sekali-kali buat bayaran tunai di luar pejabat PH yang dilantik untuk elakkan sebarang kejadian buruk berlaku.

11. Selepas bayaran dilakukan & telah mendapat resit rasmi, PH yang dilantik akan mengisi borang Agreement to Purchase.

Pembeli perlu tandatangan borang ini sebagai menyatakan persetujuan untuk membeli rumah tersebut.

FASA 3: Penyediaan dokumentasi

12. Perunding hartanah (PH) yang dilantik akan bawa borang Agreement to Purchase kepada penjual, untuk dapatkan tandatangan pengesahan persetujuan untuk menjual.

13. Kalau rumah tersebut atas nama dua orang pemilik, kedua-dua pemilik asal itu perlu turunkan tandatangan sebagai persetujuan.

14. Pemilik asal juga perlu serahkan salinan kad pengenalan dan S&P (Sales and Purchase Agreement) lama rumah tersebut untuk diserahan kepada pemilik baru.

15. PH yang dilantik, akan serahkan satu salinan Agreement to Purchase, kad pengenalan pemilik, dan S&P asal rumah itu kepada pembeli.

16. Pembeli seterusnya akan serahkan semua dokumen kepada lawyer untuk proses penyediaan S&P yang baru.

17. Tempoh yang diberikan untuk siapkan S&P baru adalah selama 14 hari bekerja.

FASA TERAKHIR: Bayaran akhir

18. Peguam akan maklumkan kepada pembeli dan penjual sebaik saja S&P sudah siap.

19. Pembeli perlu sediakan cek atas nama peguam dengan baki bayaran deposit (6.5%), selepas kedua-dua pembeli dan penjual tandatangan S&P yang baru.

Kemudian, peguam akan serahkan cek kepada penjual.

20. Pembeli diberi masa untuk uruskan loan dan selesaikan transaksi jual beli.

21. Semua transaksi selepas ni, akan diuruskan oleh peguam.

Sumber: gilahartanah.com


5 Tempat Menarik Untuk Cari Barang-Barang DIY

Bagi penggemar konsep Do it yourself atau DIY, .sudah pasti mereka mempunyai kedai atau tempat kegemaran untuk mencari barang-barang untuk projek DIY. Hos rancangan YouTube Buat Sendiri, Syaza berkongsi 5 tempat best untuk mencari barang-barang yang menarik dan berpatutan untuk menghasilkan projek DIY. Berikut merupakan antara kedai dan tempat pilihan Syaza.

1. Spotlight
Korang boleh dapatkan pelbagai jenis barangan menarik di sini!

2. Bunga reben
Terdapat pelbagai jenis reben dan tassels yang korang boleh dapati di sini yang akan membuatkan korang jadi lebih rambang mata.

3. Kamdar
Jika orang memerlukan kain untuk projek DIY korang, Korang boleh singgah di Kamdar.

4. Kedai pengantin/kedai jahit lama
Menurut Syaza, korang boleh dapatkan barang lama di kedai pengantin atau kedai jahit lama yang sudah tidak dapat diperolehi di kedai lain.

5. Kedai secondhand
Kedai secondhand merupakan antara kedai favourite kebanyakan penggemar DIY di luar sana. Korang boleh dapatkan barangan yang unik dan one of a kind yang akan menjadikan hasil DIY korang lebih menarik.

Jadi, apa korang tunggu lagi? Saksikan maklumat lebih lanjut di video di bawah

Perabot lama atau rosak jangan dibuang kerana anda mampu mengubahnya menjadi sesuatu yang baru dan lebih menarik. Seperti lelaki ini, dengan kreativiti dia miliki, perabot yang rosak berubah menjadi perabot baru. Secantik dari gudang malah fungsinya juga telah di ‘upgrade’.

D.I.Y?

Tiga abjad yang semakin popular dengan masyarakat kita sekarang ini. Gedung besar dan kedai serbaneka seperti IKEA, ‘Mr. DIY’, Daiso, Kaison dan sebagainya sudah tidak asing lagi bagi kita. Banyak barangan yang memerlukan kreativi kita untuk memasangnya atau mengubah fungsi asal.

Kadang-kadang, berpusu-pusu orang ke gedung perabot yang mahal tapi hanya sekadar mencuri idea dan ‘window shopping’. Hal ini kerana dengan kenaikan kos barangan, servis dan cukai segala bagai sekarang ini, membuatkan dahi kita terkerut-kerut melihat tanda harga sesetengah barang keperluan bila tiba waktu berbelanja. Alternatif lain harus dicari ialah DIY.

Makeover yang telah dilakukan oleh Encik Salleh Saad sememangnya harus diberi pujian, kerana hasilnya sangat kemas dan menarik. Apa yang dilakukan oleh En Salleh, pada asalnya sofa sulaman rotan yang dimilikinya ini telah rosak kerana kualiti rotan yang reput. Tambahan pula, pemilik membela kucing, dan kucingnya suka mencakar rotan tersebut. Hendak dibuang sayang, jadi pemilik telah membuat ‘ubah wajah’ terhadap sofanya itu.

Bahan-bahan yang telah digunakan adalah papan plywood 9mm, gam kayu, paku kecil, pemegang laci dan syelek warna mahogany.

Ukuran yang tepat telah dibuat mengikut saiz rangka sofa lalu di potong plywood mengikut saiz yang telah diukur.

Pemilik telah membuat penambah suai tiga laci penyimpanan pada bahagian bawah sofa.

Untuk pemasangan, pemilik hanya menggunakan gam kayu dan juga paku kecil.

Akhir sekali, kemasan telah dibuat dengan sapuan syelek bewarna mahogany.

Sumber: Salleh Saad

Buat Sendiri Fucuk Atau Tahu Kering Guna Dua Bahan Je Lebih Bersih. Kita digemparkan dengan serbuan PBT ke beberapa kilang membuat tahu kering atau fucuk. Kondisi kilang yang kotor memang membuat ramai antara kita was-was untuk menggunakan produk ni. Tambahan, sekarang harga fucuk ni dipasaran boleh tahan juga mahalnya.

Sedar akan keadaan ini, Siti Zara belajar sendiri cara untuk hasilkan fucuk. Memang puas hati dan yakin dengan kebersihan makanan itu sendiri. Senang je nak buat.

Bahan-bahan:

Kacang soya
Air

Cara-cara:

Salah satu aspek yang paling penting untuk mempunyai kediaman yang nyaman dan bahagia ialah kebersihan lantai dan permaidani. Walaupun terletak pada bahagian paling bawah, tetapi kita tidak boleh mengambil mudah dan tidak membersih permaidani dan lantai . Buat para ibu atau pemilik rumah yang prihatin dan peka, pastinya hal kebersihan dan penyelenggaraan dilakukan agar lantai rumah sentisa nampak baru dan bersih.

Membaik pulih permiadani yang terkena api puntung rokok.
Untuk permaidani yang terbakar sedikit akibat terkena puntung rokok, jangan khuatir, anda masih boleh guna permaidani tersebut dengan mengikut kaedah mudah ini.

Pertama sekali, potong bahagian yang terbakar menggunakan gunting kecil yang tajam. Lakukan dengan berhati-hati untuk mengelakkan daripada tergunting terlalu dalam. Selepas digunting dengan cermat, sapukan cecair pencuci pada bahagian yang rosak, diikuti cairan cuka makanan sebelum ditekapkan dengan lapisan tisu atau kain bersih yang akan menyerap di atas permukaan bahagian berkenaan. Kemudian biar sehingga kering.

Menaggalkan kesan hitam dari tumit kasut pada lantai.

Anda boleh gunakan cara yang paling simple untuk mengembalikan kilatan lantai jubin yang telah dikotori kesan hitam menjengkelkan tersebut dengan menggunakan pemadam getah sahaja. Kemudian sapu habuk pemadam yang tinggal and you are good to go. Mudah kan?!

Hapuskan tompokan kotoran di atas permaidani tebal.
Cuba gunakan pewarna yang sama dengan warna latar permaidani tersebut. Campurkan pewarnadengan air panas bagi menghasilkan perekat nipis. Kemudian, sapukan pada tompok kotoran yang mencacatkan permaidani anda. Biasanya cara ini akan memberikan hasil yang memuaskan.

Menutup kesan calar yang dalam pada lantai kayu.
Isikan ‘longkang’ pada kesan calar yang dalam itu dengan kayu plastik. Bahan pengganti itu mestilah mempunyai warna yang sama atau mirip dengan kayu asal. Anda perlu melakukan beberapa try and error sebelum dapat warna yang benar-benar sepadan. Setelah plastik tersebut lekat dan kukuh, gosok permukaan dengan kertas pasir perlahan-lahan supaya lantai kembali licin dan rata.

Membetulkan bucu permaidani yang ‘melentik’

Jahitkan sehelai kanvas dibawah bahagian bucu permaidani yang bermasalah. Ini akan menyebabkan permaidani tersebut ‘jatuh’ selain dapat membantu permaidani untuk tahan lebih lama.


(GAMBAR) Wanita Ini Buktikan Ruang Tamu Memanjang Boleh Nampak Luas Dan Cantik Dengan Trik Ini

Pelan rumah memanjang yang menyambungkan sekali ruang tamu dengan ruang makan pastinya boleh buat kita pening hendak memikirkan susun atur dan deko yang sesuai dan menjamin keselesaan. Oleh itu ruang seperti ini haruslah dirancang dengan berhati hati dan teliti agar tidak tersilap langkah, menjadikan ruang tidak nyaman didiami. Rugi nanti.

Jadi disini kami ingin kongsikan idea dekorasi daripada Puan Hasfarina Aziz yang telah berjaya menghias rumah beliau sehingga kelihatan lebih luas dan menarik. Kediaman yang terletak di Bandar Putra, Segamat, Johor ini merupakan rumah jenis teres satu tingkat telah diubah suai dalam masa sebulan berpandukan konsep minimal moden yang juga menerapkan sedikit gaya ala hotel yang menjanjikan eksklusiviti dan sudah tentunya keselesaan.

Dengan bermodalkan RM15k, gabungan barangan dari Kaison, IKEA dan Lazada telah menjadi pilihan tuan rumah. Ruang dengan ukuran 35 kaki x 10 kaki ini dicat warna cream disertakan wainscoting pada bahagian bawah menonjolkan lagi aura mewah rumah ini. Pada bahagian menonton televisyen dan dining area juga ada dipasang pembahagi ruang yang tampak ringkas tapi tetap menarik. Agar ruang tamu memanjang kelihatan luas, pemilik meletakkan tiang sebagai pembahagi di antara ruang makan dan juga ruang menonton tv. Ilusi ini berjaya membuatkan kediaman pemilik kelihatan luas dan lapang.

Mari IMPIANA bawakan pembaca lihat transformasi kediaman Puan Hasfarina sebagai inspirasi. Selamat menghias!

SEBELUM

SELEPAS

Bilik laundry merupakan satu ruang yang semakin popular di kalangan pemilik rumah. Sebuah rumah yang ideal sudah tentu memiliki bilik khas untuk kerja mencuci dan melipat baju. Jika anda tertanya-tanya manakah bahagian yang paling sesuai untuk kita letakkan bilik laundry ini, perkara pertama yang perlu anda titik beratkan adalah kemudahan. Mudah atau tidak untuk bawa pakaian kotor ke bilik laundry? Serta mudah atau tidak untuk membawa pakaian bersih yang telah dilipat masuk ke almari di dalam bilik? Ada juga yang meletakkan ruangan ini berdekatan dengan dapur atau bilik air mengikut kesesuaian. Selain itu, point lain yang perlu kita ambil kisah ialah bunyi mesin basuh yang bising. Perkara ini nampak remeh tapi bila keadaan rumah tidak tenang, kita nak buat kerja pun tak boleh fokus. Bagi megelakkan bunyi yang terlalu kuat, boleh lapikkan mesin basuh anda dengan alas anti-vibrasi. Perlu juga kita ingat, kadangkala bilik ini boleh ‘banjir’ tanpa disengajakan. Oleh itu kita perlu lebih peka dan berhati-hati ya. Mari kita lihat 10 idea menarik untuk bilik laundry anda.

2. Laundry room bertemakan scandinavian moden serba putih dengan kemasan kayu sebagai counter top ini nampak segar dengan simbahan pencahayaan semulajadi iaitu cahaya matahari.

3. Warna mint green yang dipadankan dengan jubin bercorak geometri nampak lembut dan kemas. Kabinet built-in pula dibina untuk memastikan setiap inci ruang dapat digunakan.

4. Lantai gelap tampak menonjol apabila dipadankan dengan all white interior. Kabinet ceiling to floor di pasang untuk memberi lebih ruang penstoran agar anda dapat meletakkan pelbagai barangan yang berkaitan. Lebih nampak kemas dan tersusun.

5. Tingkap dua daun sebagai focal point ruang memberikan ilusi bilik yang luas. Warna kelabu kabinet sangat cantik digandingkan dengan warna hijau jubin backsplash. Membina laundry room sebenarnya tidak memerlukan ruang yang luas, ia boleh juga kelihatan seperti ruang rahsia yang disembunyikan.

6. Ruang kecil tidak menjadi penghalang untuk anda menyusun atur bilik cucian agar nampak kemas. Gunakan setiap penjuru yang ada dengan bijak agar dapat bergerak dengan selesa ketika melakukan kerja di bilik laundry.

7. Baju, tuala dan bahan cucian tersusun rapi di atas rak yang dipasang cermat. Jubin dinding dipasang agar ruang nampak menarik selain mudah untuk dibersihkan.

8. Rak dinding diisikan dengan bakul untuk baju yang telah dilipat atau barang keperluan di bilik cucian. Penyangkut juga boleh dipasang pada dinding untuk alatan seperti penyapu, penyodok dan berus.

9. Kombinasi warna biru, soft pink dan marble amat sesuai untuk jiwa yang lebih muda. Terdapat juga artwork yang digantung pada dinding untuk menaikkan mood ruang.

10.  Layout yang memanjang mungkin membuatkan bilik nampak sempit tetapi dengan penggunaan warna putih dan siling gelap, ruang dapat ditransform menjadi lebih selesa dan tersusun.

Menurut Pn Nurlailah Khadijah, idea hiasan sebegini banyak merujuk di laman perkongsian gambar atas talian iaitu Pinterest. Rancangan untuk menanam akuarium dijalankan kerana apabila meletakkannya, pasti menggunakan ruang yang besar, maka terciptalah idea ini iaitu menanamnya dalam dinding dan hasilnya ia tidak menggunakan banyak ruang dalam rumah.

Konsep pilihan pasangan ini dapat dilihat dalam penataan warna emas di perabot manakala contemporarynya pula amat jelas kelihatan di bahagian dinding iaitu pemasangan wainscoating yang menghiasi feature wall ruang tamu kediaman yang berkeluasan 1800 kaki persegi ini.

Jika diteliti segenap ruang dalam rumah ini, tidak banyak ruang kosong dapat dilihat kerana ia telah dihias dengan pelbagai jenis aksesori termasuk tumbuhan artificial dan pelbagai lagi. Pasti bermain difikiran, kanak-kanak tidak ganggu segala hiasan ini?

Menurutnya, satu perjanjian telah dibuat antara mereka sebagai ibu bapa dan anaknya, iaitu si ibu akan menyediakan sebuah playroom untuk tiga orang anak mereka dengan syarat agar mereka berjanji untuk tidak menyentuh segala barangan hiasan yang dipamerkan di ruang tamu.

Penulis memuji tindakan ibubapa ini, walaupun nampak tegas, ia adalah win-win situation diantara ibubapa dan anak-anak.

Biar Hari Raya masih jauh, kita sudah pastinya perlu membuat persiapan untuk menyambut hari raya. Namun bila menyentuh soal cita rasa, pasti ada yang suka kemasan lembutnya meriah dengan corak. Tetapi ada juga yang lebih senang memilih fabrik polos. Jadi apakah kelebihan dan kekurangan kedua elemen ini buat kediaman anda? 5 alasan menarik kita bincangkan.

Kelebihan dan kelemahan  pemilihan fabrik bercorak

Boleh dilaraskan pemilihan coraknya dari kecil atau besar berdasarkan saiz ruang atau konsep dekorasi. Jadi ruang kediaman anda tidak kekal bosan dan konsepnya boleh diubah-ubah. Jadi anda sudah untung dua kali di situ kerana ruang berjaya diubah moodnnya tanpa berbelanja banyak.

Perlu dipotong dengan cermat kerana sambungan yang dibuat juga hanya akan mecacatkan langsir jika tidak dibuat dengan betul. Tambahan pula jika coraknya bersambung-sambung dan terputus di kawasan yang agak ‘genting’. Kita tidak mahu jahitan langsir nampak sumbing atau bersambung-sambung. Pandai-pandailah kita menyorokkan bahagian yang disambung itu.

Payah disuai padan jika dinding anda sendiri sudah meriah dengan corak kertas dinding. Perlu berhati-hati kerana tersilap pilih akan berkecamuk ruang kediaman anda di buatnya. Kita bukan hanya memandang dari aspek corak, malah warna, saiz corak dan sebagainya.

Payah untuk dipelbagaikan terutama dibuat langsir swag dan beberapa teknik tindihan yang hanya mengganggu alur kain yang ditindih. Jadi kesan tindihan kain ini tidak akan nampak. Malah swag anda juga nampak serabut dan comot. Jadi perlu diingat bentuk langsir pilihan anda dan kesesuaiannya

Sesuai bagi kediaman yang agak minimal dan polos. Paling tidak jendela yang nampak biasa akan tampil ceria dan elegan. Jika ruang kediaman anda dihias dengan gaya scandinavian dan minimalism, molek rasanya di hari raya ini kita meriahkan sedikit dengan corak yang girang. Tidak kira flora atau geometeri asalkan ia serasi dengan kehendak konsep kediaman anda. Kelebihan ini berdasarkan perancangan teliti anda. Bukan ikut sedap mata. Apa pun nantikan edisi kedua nanti kelebihan dan kelemahan memilih fabrik bercorak sebelum anda memutuskan pilihan sempena rumah terbuka nanti.


Idea Hias Ruang Kosong Lebih Berseri Dan Menonjol

Cuba perhatikan disekeliling kediaman, adakah anda mepunyai sudut kosong dengan saiz dan angle yang tidak kena? Anda pun tak tahu nak letak apa pada sudut tersebut kerana ianya begitu pelik dan awkward..

Jangan khuwatir kerana di bawah, IMPIANA ada senaraikan beberapa idea menarik untuk anda cuba pada bahagian janggal yang tidak digunakan tersebut. Mudah-mudahan anda mendapat ilham dan inspirasi daripada perkongsian ini dan jangan lupa untuk gunakan imaginasi anda untuk mendekorasi sudut-sudut ini agar sesuai dengan personaliti dan keperluan kediaman anda.

Pasangkan rak bucu yang unik dan menarik.
Satu siri rak kecil yang diletakkan di satu sudut boleh menjadi kawasan paparan yang bagus dan juga merupakan elemen yang sangat praktikal.

Meja menulis untuk ruang lebih produktif.
Perabot juga boleh diletakkan di sudut dengan hiasan dan ruang yang bersesuaian. Meja tulis merupakan salah satu kegunaan yang boleh dipraktikkan pada sudut begini.

Sudut membaca yang cosy.
Satu lagi idea yang hebat adalah untuk mewujudkan sudut membaca yang selesa di salah satu sudut kosong rumah anda.

Tumbuhan yang menyegarkan.
Tumbuh hijau lebih-lebih lagi yang besar merupakan elemen hiasan yang sangat bagus dalam setiap ruang dan akan nampak lebih sempurna jika di letakkan pada sudut ruang yang kosong dan hambar.

Lampu lantai yang dramatik.
Sudut janggal yang kosong akan tampak lebih menonjol jika dilengkapi lampu lantai yang tinggi. Selain dapat menerangi ruang ia juga merupakan hiasan yang amat menarik dan praktikal.

Sudut bermain Si Kecil.
Kanak-kanak pasti sukakan idea ini. Mereka boleh mempunyai ruang khas untuk bermain tanpa menggangu kawasan lain didalam kediaman.

Gantungkan koleksi gambar atau wall art.
Akhir sekali, anda juga boleh cuba gantungkan koleksi gambar keluarga ataupun hasil seni berharga pada sudut sebegini. Menjadikannya lebih menarik dan dihargai.

Anda merancang untuk pindah rumah? tapi tak tahu nak mulakan dari mana, apa yang perlu dilakukan? perkara ini yang akan mengakibatkan anda tertekan. Bila dah tertekan, apa sahaja kerja yang dilakukan anda mudah letih dan penat sebab otak turut bekerja keras. Untuk atasi masalah ini, anda wajib lakukan 21 perkara ini.

1. Pastikan anda tiada apa-apa komitmen atau temu janji pada hari perpindahan.

Susah juga kalau pada saat terakhir baru anda teringat tentang temu janji yang dibuat 2 minggu lepas. Pastikan anda betul-betul lapang pada hari tersebut. Sebaiknya, pilihlah hari minggu atau cuti umum.

2. Buat Senarai Semak (‘Checklist’)

Tuliskan kesemua perkara yang perlu dilakukan sebelum dan semasa hari perpindahan. Ini memastikan anda membuat kerja secara tersusun dan sistematik.

3. Hantar notis kepada tuan rumah

Sekiranya anda menyewa, jangan lupa hantar notis kepada tuan rumah mengikut terma dan syarat yang dipersetujui kedua belah pihak.

4. Hubungi pihak bank, syarikat utiliti (TNB, SYABAS), Astro, insurans, dan lain-lain untuk kemaskini alamat.

Penting untuk meneruskan komunikasi anda dengan syarikat-syarikat di atas.

5. Jangan lupa langsaikan kesemua bil

Bil telefon, bil Astro, bil TNB dan lain-lain seeloknya dibayar sebelum perpindahan.

6. Pastikan ada air, elektrik dan gas di rumah baru

Susah pula nak buat kerja di rumah baru tanpa air dan elektrik, kan? Jadi pastikan utiliti dalam rumah baru anda disediakan terlebih dahulu sebelum pindah masuk

7. Kaji dan cari syarikat lori untuk tujuan perpindahan yang sesuai.

Dapatkan sekurang-kurangnya 5 sebut harga daripada syarikat lori yang berbeza untuk memahami harga pasaran bagi servis sewa lori. Pastikan juga anda berbincang dengan pengusaha lori tersebut tentang saiz lori yang diperlukan serta terma dan syarat yang dikenakan.

8. Pastikan lori ada kebenaran masuk di tempat pengambilan dan penghantaran, terutamanya di kondominium yang ada

Ini amat penting kerana sekiranya tiada kebenaran, lori tidak dapat masuk ke dalam kawasan rumah. Anda mungkin akan dikenakan caj perjalanan kedua pada hari berlainan atau caj menyimpan barang oleh syarikat lori (yang boleh mencecah sehingga empat angka semalam).

9. Jual barang lama dan gunakan duit untuk bayar sewa lori

Kalau ada perabot-perabot yang lama tidak dipakai, lebih baik jual kepada kawan-kawan ataupun di Mudah.my. Duit itu boleh digunakan untuk membayar syarikat lori untuk tujuan perpindahan.

10. Rancang susunan perabot di rumah baru

Orang putih cakap ‘Failing to plan is planning to fail’. Pastikan anda tahu susunan dan kedudukan setiap perabot yang hendak dipindahkan ke rumah baru.

11. Nyahfros (‘Defrost’) peti sejuk sehari sebelum perpindahan dan cuci keseluruhan peti sejuk

Ini untuk mengelakkan lantai anda basah di rumah baru anda.

12. Sediakan “Barang-Barang Hari Pertama”

Anda mungkin terlalu penat untuk mengeluarkan barang yang berada dalam kotak yang menimbun pada hari pertama. Seeloknya anda menyediakan “Barang-Barang Hari Pertama” di dalam beg/kotak berasingan seperti baju, berus gigi, bantal, tuala, pinggan, cawan & sudu plastik, tisu, dan barang-barang keperluan yang lain. Pastikan barang-barang anda dibungkus secara efisien.

13. Beli kotak dan pita pelekat

Boleh juga minta daripada kedai-kedai runcit sekiranya mereka ada kotak-kotak yang tidak digunakan untuk tujuan membungkus barang anda. Inilah 3 tempat untuk mencari kotak secara percuma.

14. Beli pembalut plastik

Elak barang anda daripada kotor atau tercalar.

15. Mula dengan bilik yang jarang digunakan seperti stor

Tugas mengemas perlu dimulakan dari bilik yang jarang digunakan kerana ia lebih mudah.

16. Jangan mengenang barang-barang lama

Memang lumrah dan naluri manusia untuk mengenang barang-barang lama apabila mengemas. Untuk memastikan proses perpindahan lancar, kenanglah barang-barang anda di rumah baru.

17. Balut benda mudah pecah dengan baju.

Selain guna surat khabar, anda digalakkan membalut barang kaca dengan menggunkan baju anda sendiri. Bukan sekadar lebih jimat ruang, malah selamat.

18. Label kotak dengan nama dan gunakan kod warna.

Ini menyenangkan pekerja syarikat lori anda memunggah barang ke tempat yang sepatutnya. Di samping itu juga, memudahkan anda memilih kotak mana yang mana perlu dibuka.

19. Susun pinggan menegak di dalam kotak

Ini mengurangkan peluang pinggan tersebut pecah waktu perpindahan.

20. Cara mudah untuk mengemas pakaian anda!

Kalau ada baju yang jenis memang dah siap gantung, tak pelru di lipat. Ambil satu plastik besar seperti plastik sampah. Sarungkan sahaja

21. Balut laci-laci almari dengan pembalut plastik

Tip ini mencepatkan proses mengemas dan membungkus. Jadi tak perlu lah anda kemas barang dalam laci tu. atau dari biar laci kosng, baik anda isi barang-barnag yang diperlukan seperti baju, kasut dan lain-lain.

22. Gunakan ‘zipped lock bag’ untuk barangan kecil seperti skru dan paku

naskkan barang-barang kecil yang penting seperti skru dan masukkan di dalam kotak khas. Kalau hilang, habislah.

23. Ambil gambar barangan elektronik anda

Satu hal la pula nak ingat kedudukan asal wayar dan kabel di belakang komputer dan TV. Jadi anda pelu ambil gambar dan label kan setiap wayar. Jadi tak perlu panggil orang nak pasang. JIMAT

24. Gunakan beg tarik untuk barang berat seperti buku

25. Guna cadar lama untuk elak tilam kotor

26. Untuk kotak-kotak, susun barang berat di bawah dan barang ringan di atas

27. Asingkan barang berharga

Seperti laptop, barang kemas, jongkong emas dan harta karun, anda asingkan dan kendalikan sendiri masa hari perpindahan. Sementara orang tengah sibuk dna ramai di dalam rumah membantu proses perpindahan anda, sorok dulu barang berharga di tempat yang memang tak akan ada orang luar masuk

28. Simpan botol rempah dan perasa di dalam periuk

Tak perlu bekas khas untuk menyimpan segala rempah ratus, bawan, minyak, tepung dan lain-lain. Gunakan

29. Gunakan plastik untuk elak botol-botol yang mengandungi cecair

Balot botol sabun, minyak dan sebagainya dengan plastik. Jika cecair dalam botol tertumpah, ia tidak akan menjejaskan barang lain dan lebih mudah diuruskan

Sumber: https://thelorry.com

Bukan hanya sekadar ruang untuk memasak dan makan, dapur juga adalah tempat dimana kita berkumpul bersama ahli keluarga dan para tetamu sambil mengeratkan silaturrahim. Jadi, sama ada anda memilih untuk membuat perubahan total, ataupun hanya renovasi kecil dengan mengemaskini ruangan ini, pertimbangkanlah segala hal sebelum memulakan proses tersebut. Dapatkan inspirasi dan arah yang jelas agar dapur anda lebih praktikal tetapi tetap menarik dan selesa.

1. Binakan laluan yang luas dan lebar. Laluan di dapur yang hendaklah sekurang-kurangnya 36 inci lebar. Tetapi laluan dalam zon memasak seharusnya 42 inci lebar untuk satu dapur dan 48 inci lebar untuk konfigurasi dua dapur.

2. Untuk reka bentuk dapur yang mesra kanak-kanak, letakkan dapur gas jauh daripada capaian mereka. Ini adalah untuk memastikan keselamatan anak-anak dan kesejahteraan ruang dapur.

3. Pastikan peti sejuk mudah diakses oleh kedua-dua orang yang lalu lalang dan orang yang sedang menyediakan atau memasak makanan. Bukaaan pintu peti sejuk juga perlu diambil kira, jadi ukur dahulu ruang meletak peti sejuk sebelum membeli.

4. Untuk kabinet yang berfungsi dengan baik dan sepenuhnya, rancang ruang bukaan setiap pintunya. Kita tidak mahu pintu kabinet berlanggar antara satu sama yang lain jika ada keperluan untuk dibuka pada waktu yang sama.

5. Tentukan fungsi kaunter pulau anda. Reka bentuk kaunter pulau yang baik adalah yang mempunyai keluasan permukaan yang mencukupi. Jika anda mahu letakkan dapur memasak di kaunter pulau, pastikan ia terpisah dengan ruangan untuk menyimpan dan makan.

6. Apabila merancang reka bentuk dapur, pastikan anda mempunyai ruang permukaan kaunter sekurang-kurangnya sepanjang 15 inci pada setiap sisi peti sejuk, dapur memasak serta di sebelah ketuhar gelombang mikro.

7. Pertimbangkan luas, material dan ketinggian permukaan kaunter. Bergantung pada kesesuaian penggunaan anda, keluasan permukaan kaunter seorang chef yang suka memasak mungkin berbeza dengan orang yang kurang memasak.

8. Material permukaan kaunter juga perlu dipilih dengan cermat. Jangan terlalu tergesa-gesa memilih sebelum anda tentukan cara penggunaan dan konsep dapur masing-masing.

9. Kaunter yang ergonomik dibina bagi menjanjikan persekitaran dapur yang lebih produktif, efisyen dan selesa. Dengan menggabungkan reka bentuk yang ergonomik dengan perancangan yang berhati-hati, pekerjaan di dapur akan terlihat mudah dan menyeronokkan.

10. Pasang beberapa plug elektrik di sepanjang backsplash dan di kaunter pulau agar mudah untuk anda gunakannya jika diperlukan.

11. Amalkan konsep 3R ; Reduse, Reuse, Recycle. Disamping dapat membantu alam sekitar, amalan ini juga dapat membantu dapur anda untuk sentiasa berada dalam keadaan kemas dan teratur.

Secantik mana pun kediaman kamu itu, tidak akan benar-benar hidup kalau tidak dihiasi dengan pepohon hijau. Bukan sahaja mendamaikan, tanaman rumah sangat penting untuk pengudaraan segar. Bagi anda yang mempunyai masalah sesak nafas, 5 tanaman ini dapat membantu anda memberi udara yang segar dan bersih. Harmoni dari alam semula jadi ke kediaman anda dengan pilihan 5 tanaman hijau seperti dibawah:

1 – Peace Lily

Seperti namanya begitu jugalah fungsinya. Memberi damai ruang rumah yang didiami. Tumbuhan ini memerlukan pencahayaan terus dari luar jadi pastikan ia di sudut yang betul. Peace Lily juga dikenali sebagai the communicative plant yang mampu memberikan isyarat apabila ia perlu disiram dan dijaga.

TIP: Ruang luas putih dan bersiling tinggi mampu menyerlahkan Peace Lily di kediaman.

2 – Dieffenbachia Camilla

Tempatkan di ruang cahaya. Suhu sesuai untuk tumbuhan ini adalah di bawah 65 darjah. Pun begitu, ia agak rapuh dan kering di hujungnya. Pastikan anda menjaganya dengan cermat. Apa yang pasti Dieffenbachia Camilla mampu memberi pengudaraan yang baik bagi setiap kediaman.

TIP: Perlu rajin menjaganya dan pastikan jangan dibiar ia kering. Tempatkan di ruang luas dan punya banyak sumber cahaya.

3 – Ficus Elastica

Permukaan daun tumbuhan ini berkilat dan berbentuk. Daunnya juga agak keras dan besar. Oleh itu, sesuai dijadikan ilham dekorasi yang mengisi kekosongan kediaman. Cukup hanya dengan menyiram sekali seminggu dan akan hidup dalam kediaman anda dengan memberi pengudaraan yang baik.

TIP: Rumit sedikit sebenarnya penjagaan Ficus Elastika kerana saiznya yang besar tetapi jika bijak dalam susun letak ia akan menjadi sudut tumpuan yang sangat menarik.

4 – Lidah Buaya

Juga dikenali sebagai Aloe vera dan mempunyai kandungan kira-kira 95 peratus air. Menurut kajian menanam Lidah Buaya dalam kediaman mampu menjadikan suasana dan persekitaran lebih sejuk dan tidak kering.

TIP: Jadi lebih kreatif dengan menanam Lidah Buaya dalam balang yang lebih kecil berbanding pasu besar.

5 – English Ivy

English Ivy memiliki bahan kimia organik yang mampu mengurangkan rasa sakit kepala dan mual. Mudah tumbuh dan mudah dijaga kerana tidak perlu disiram selalu. Tidak perlu pencahayaan terus. Tumbuhan malar menjalar ini boleh diletakkan di tepi tingkap atau gantungkan di tempat tinggi.

TIP: Kalau mahu menanam English Ivy di ruang kediaman, rajinkan diri untuk pangkas ya, kalau tidak tak ubahlah seperti semak di luar rumah.


10 Barang Kegunaan Harian Yang Anda Tidak Pernah Tahu Ada “EXPIRED DATE”

Tak sangka pula sabun, kasut dan beberapa item lain ada ‘expired date‘. Tapi ini bukan lah bermaksud lepas baca artikel ini, anda kena buang kesemuanya. Tengok juga kondisi barang berkenaan, kalau masih elok, kenapa perlu membazir.

1. Air freshener
Sebelum anda membeli atau menyembur air freshener rumah periksa tarikh tamat tempoh pada penyegar udara anda dulu, sebahagian besar hanya mempunyai jangka hayat dua tahun.

2. Sabun pencuci pinggan
Yang ni perlu anda ambil perhatian, sabun pencuci pinggan anda hanya mampu bertahan selama 1 tahun sahaja.Jadi jangan ingat time sale tu boleh beli banyak-banyak buat stock setahun ye.

3. Pemadam api
Agensi Perlindungan Kebakaran Kebangsaan mencadangkan agar semua alat pemadam diuji dan / atau diganti setiap 5 hingga 12 tahun (bergantung kepada jenis alat pemadam) bagi memastikan ia beroperasi dengan betul dalam keadaan kecemasan.

4. Peluntur pakaian
Bahan pencuci pakaian yang belum dibuka mempunyai tempoh baik diguna sebelum satu tahun. Selepas anda membukanya, anda perlu menggunakannya dalam tempoh enam bulan.

5. Bantal
Ini yang paling jarang orang tahu. Bantal harus diganti sekurang-kurangnya sekali setahun. jadi kalau ada bantal-bantal anda dah mula nampak lakaran peta dunia, itu dah kira wajib ditukar. Ini kerana bantal yang lebih dari setahun di khuatiri dah jadi habitat bakteria. Tetapi jika rasa bantal anda masih berkeadaan baik, gunakannya sehingga 3 tahun.

6. Sabun
Sabun buku sekarang ini dah semakin jarang orang pakai. Tapi ia sebenarnya mempunyai jangka hayat sehingga tiga tahun. walaupun sesetengah jenama hanya bertahan untuk 18 bulan.

7. Botol gel mandian
Kebiasaannya ramai lebih gemar beli isian semula gel mandian. Bukan tak bagus, tapi ia sebagai salah satu langkah kitar semula juga tu. Tapi jangan lah guna botol gel mandian tu sampai dah hilang warnanya. Sebenarnya, botol gel mandian seelok-eloknya digunakan 3 kali sahaja.

8. Kasut
Kepada mereka yang mempunyai koleksi kasut yang menimbun jangan ingat kasut-kasut anda yang baru di pakai 1 ke 2 kali masih sesuai di pakai selepas setahun walaupun disimpan rapi ye. Kalau nak tahu, sebenarnya kasut mempunyai jangka hayat kira-kira 12 bulan. Ini disebabkan selepas 12 bulan, bakteria mula membiak pada kasut anda.

9. Bra
Buat wanita , ini penting! Awasi bra anda dan periksa sekiranya dawai pada bra sudah mulai keluar, gantikan ia dengan bra yang baru. Purata jangka hayat bra hanya bertahan selama 9 bulan sahaja.

10. Selipar
Tak sangka selipar juga mempunyai jangka hayat. Selipar yang sering kita gunakan sebenarnya mempunyai jangka hayat selama 6 bulan sahaja.

Kini, rata-rata kediaman di Malaysia pasti mempunyai sebuah air fryer. Ternyata dengan mempunyai peralatan memasak canggih ini, aktiviti memasak akan menjadi jauh lebih mudah dan singkat. Kepelbagaian fungsi yang memenuhi setiap keperluan didapur menjadikan alat ini sebagai suatu kemestian.

Hari ini kita kongsikan cara membersihkan Air Fryer kita. Semenjak aktif dalam group ini, saya pun menerima banyak PM untuk menanyakan saya cara saya membersihkan Air Fryer. Hah! kebetualn saya nak membersihkan Air Fryer hari ini lalu terfikir untuk membuat video ini. Harap perkongsian saya memberi serba sedikit manfaat kepada semua!

Peralatan Yang Diperlukan:

SELAMAT MENCUBA!

Bukan mudah untuk mendidik anak mengemas bilik mereka sendiri, dengan 5 langkah mudah ini dapat galakkan anak anda untuk mengemas bilik mereka sendiri.

Agak sukar untuk pastikan bilik anak anda sentiasa dalam keadaan kemas. Bila si ibu dah siapkan rutin mengemas, nanti mesti bersepah semua. Sana sini permainan bertaburan. Jadinya, tak tahan berapa jam pun bilik kemas, dah nak dikemas semula. Pasti ramai antara ibu yang mengeluh.

1. Ajak anak kemas bersama
Wajibkan hujung minggu untuk aktiviti gotong royong mengemas bilik anak anda. Bila semua buat, baru lah aktiviti tu seronok. Maka secara tidak langsung, walaupun hari-hari lain bilik kelihatan bersepah, anak anda akan kemaskannya sendiri.

2. Sediakan bekas secukupnya
Langkah bijak untuk memudahkan barang anak anda tersimpan rapi adalah dengan menyediakan tong, baku, kotak atau sebagainya untuk memudahkan mereka menyimpan barang-barang yang telah digunakan. Disamping itu, bilik akan kelihatan kemas dan tersusun

3. Hadkan jumlah barang
Kanak-kanak tak perlukan perabot yang banyak perincian yang rumit. Termasuklah barang mainan mereka. Lebihkan ruang terbuka untuk untuk kanak-kanak lebih kreatif menghasilkan aktiviti mereka sendiri. Secara tidak langsung, teknik ini mampu mengurangkan kadar barang yang bersepah

4. Khususkan arahan
Selalu bila kita nak suruh si cilik mengemas barang permainan ini ayat akan digunakan “KEMAS BARANG ADIK”. Apa kata lepas ni kita lebih khususkan seperti ” KEMAS BARANG ADIK. MASUKKAN BALEK DALAM KOTAK. SUSUN ATAS RAK”. Barulah jelas arahan anda tu. Kalau setakat arahan rambang suruh kemas, mungkin bagi mereka apa yang telah mereka lakukan tu dah cukup kemas.

Ok kita dah beli perabot asas ruang tamu. Sofa , meja kopi dan kabinet tv. Tapi ruang nampak gondol je kan. Nak kata ringkas, tak ringkas. Nak kata sempurna , macam ada yang tak sudah. Jadi tiba masa untuk menyolek ruang tamu kita. Tak yah beli semua sekali harung. Beli satu persatu.

SUAI PADAN YANG BERJAYA. BERBEZA RUPA TETAPI DALAM 1 NADA WARNA……

SIMPLE JE PUN TAK PERLU SARAT….BIAR BESAR TETAPI TIDAK PERLU BANYAK

Cermin- Selain daripada langsir, cermin muka juga mudah menjadikan ruang lebih grnd. Sebab tu hotel banyak letak cerminkan. Tak payahlah banyak. Cari sebuah, cukup besar (tak nak yg kecik-kecik sebab impak kureng). Mahal? Apa susah, cari je kat kedai barangan terpakai. Adakala mereka jual perabot hotel. Cermin sebesar dulang kenduri tu, dalam RM50 je.

Tak kisahlah apa bentuknya, anda boleh letak di dinding utama, membelakangi tempat duduk kita. Mengapa? Agar dari sudut lain ia nampak luas, dan tidak mengganggu pandangan atau fokus kita apabila menonton. Gantunglah setinggi 7′ dari bingkai atas.

Lampu Lantai – Satu lagi aksesori elegan untuk mewujudkan visual menarik. Cukup sebuah dan ruang tamu anda nampak sofistikated. Itu belum lagi kesan cahaya yang datang dari lapu tu. Elegan habis! Sesuai kalau anda mahu melelapkan mata atau berehat sambil menonton. Tapi jangan lupa pilih rekaan ikut konsep ruang tamu. Jangan risau banyak kat luar tu.Tempatkan di sisi kabinet tv atau antara ruang makan dan tamu mahu pun di sisi sofa utama.

SEPADAN DAN CANTIK PULA HIASANNYA KAN….SIMPLE TAPI NAMPAK EKSKULSIF

GAYA KONTEMPORARI DAN MODEN KLASIK BERSATU…..CUBA TEKA YANG MANA SATU?

BILA LAMPU LANTAI BERTINDAK SEBAGAI LAMPU MEJA. KESAN DRAMATIK BUKAN SAHAAJA PADA CAHAYANYA MALAH TATA HIASNYA.

Ottoman – Satu lagi pilihan untuk mencantikkan ruang tamu kita. Terdapat ottoman yang boleh dijadikan meja kopi pada masa yang sama. Ini sudah menjimatkan ruang terutama jika rumahnya comel. Ada juga orang memiling bangku panjang sebagai ganti , mcm kerusi piano tu. Ada juga yang memilih bangku kuib sepasang sebagai pelengkap hias. Jadi benda -benda ni semua, boleh nampak berbeza sikit dari sofa utama.

PERTEMUAN ANTARA DUA KONSEP YANG BERBEZA DAN DIHARMONIKAN DENGAN WARNA YANG SAMA.

SATU LAGI ILHAM KONTRA,SOFA POLOS DIGANDINGKAN DENGAN OTTOMAN CHESTERFIELD. SAMA-SAMA MENARIK

Permaidani – Satu lagi pilihan menarik jika mahu ruang kelihatan berbeza. Jangan terikat dengan corak lazim sebuah permaidani. Adventure sedikit sebab permaidani sekarang macam-macam konsep ada. Perlu lebih berani dan tidak terburu-buru membeli. Lihat kesesuaian warna, bulunya (kalau alah atau ada resdung tu, bulu nipis cukup). Adakala inilah kunci ruang tamu kita nampak berseri. Biar sofa plain tetapi dimeriahkan dengan pemilihan permaidani.

MENERANGI SUASANA, PERMAIDANI PUTIH ASLI

PADUAN DUA JENIS TEKSTUR MEMBENTUK NILAI MASKULIN DAN ETNIK

IMBANGAN ANTARA POLOS DAN BERCORAK

Lampu Meja – Ni adalah pilihan kedua selepas lampu lantai. Jika mahu ruang kediaman ala-ala hotel warmkan, lampu meja boleh kita gunakan. Biar sepasang atau sebuah, pilihlah jeis apakah yang seusai dengan gaya hidup anda. Andai rumah besar, bolehlah memilih jenis yang besar. Tapi kalau rumah kecil, yang ala-ala comel pun dah ok. Janji cantik, murah dan senang nak kita suai padan.

KRISTAL TERLUS PANDANGAN , MEMINIMAKAN HIASAN YANG MAKSIMA

REKAAN LAMPU MEJA MEMBENTUK KARAKTER

Ok jadi itulah lima benda kita boleh bajet sikit-sikit beli bagi mencantikkan ruang tamu kita secara asasnya. Kalau banyak wang melipah ruah, boleh beli yang lain pula . Apa yang penting , usha dulu mana yang berkenan di hati, usha harga dan buat perbandingan. Barulah bila beli tu happy kan…


Ini 7 Jenis Kulat Yang Menyerang Rumput Anda Di Halaman Yang Wajib Kenal

Terdapat pelbagai punca dan tanda rumput di laman telah diserang kulat. Antaranya rumput kelihatan keperang-perangan seakan-akan hampir mati, warna yang tidak sekata dan sebagainya. Apabila ia mula menyerang di laman, masalah kulat ini tidak mudah untuk dirawat. Namun dengan amalan penjagaan rumput yang betul, perkara tersebut dapat dielak dan boleh dirawat dengan mudah pada peringkat awal.

Punca kulat menyerang rumput di halaman

Secara semula jadinya kawasan yang berumput akan menjadi tempat habitat kegemaran beberapa jenis fungus dan spora. Namun, kondisi dan tekanan persekitaran akan menyebabkan fungus dan spora tersebut bertukar menjadi ancaman kepada rumput di laman. Antara punca utama yang boleh mengundang penyakit kulat pada rumput di laman adalah:

Jenis-jenis penyakit kulat yang sering menyerang rumput di laman

Terdapat beberapa jenis kulat yang akan memberi impak buruk terhadap rumput di laman. Ia amat mudah dikenal pasti kerana ia menyerang pada waktu dan jenis rumput yang tertentu. Sebelum rawatan kulat dilakukan, beberapa perkara perlu dikenal pasti antaranya kadar pengamatan cuaca, punca dan jenis kulat yang menyerang. Setiap jenis kulat memerlukan rawatan yang berbeza. Jika jenis kulat dapat dikenal pasti lebih awal, ia akan memudahkan proses rawatan.

Simptom:

Pencegahan dan kawalan

Simptom:

Pencegahan dan kawalan:

Simptom:

Pencegahan dan kawalan

Simptom:

Pencegahan dan kawalan

Simptom:

Pencegahan dan kawalan:

Punca dan simptom :

Pencegahan dan kawalan:

Punca dan simptom:

Pencegahan dan kawalan:

Mungkin ramai yang sudah tahu khasiat baja organik ini dan telah menggunakan hampas kopi untuk tujuan kesuburan tanaman

Info ini adalah untuk kita menambah pengetahuan dan jika sesuai bolehlah kita praktikkan semasa kita bercucuk tanam

Pada pendapat saya, penggunaan bahan organik seperti ini adalah mengikut kesesuaian tanah dan tanaman kita. Begitu juga dgn khasiat kulit telur yang saya telah kongsikan sebelum ini. ada yg berjaya menggunakannya..ad pula yang sebaliknya. apapun, yang terbaik adalah dengan cara mencuba dan berkongsi pengalaman.

kopi secara umumnya mengandung nitrogen dan nutrisi lain yang bagus untuk kesuburan tanaman. antaranya adalah ;

kandungan kafein yang terdapat dalam kopi membantu tanaman kita daripada serangan hama atau ulat serangga. bau kafein pula menghalang serangan rama2.
walaubagaimanapun, penggunaan kompos dari kopi ini hanya sesuai untuk tanah yang mempunyai tahap keasidan yang rendah.
jika penggunaanya salah, ia menyebabkan tumbuhan mengalami keracunan hasil dari kafein, gagal tumbuh dan membesar dgn sihat. dgn itu jangan terlalu kerap menabur hampas kopi ya

kopi mempunyai kandungan asid yang berguna untuk mengimbangi keasidan tanah.

Video polihan:

Kopi mengandung mineral, protein, dan unsur lainnya yang dapat menyuburkan tanaman. Kandungan mineral utama kopi adalah kalsium, kalium, besi, fosfor dan kromium, yang sangat disukai cacing tanah. Cacing tanah yang mendapat cukup nutrisi sihat ini dapat menyuburkan tanaman. Selain itu, kandungan mineral tersebut ini juga sangat penting semasa proses pertumbuhan. Serbuk kopi juga mengandungi karbon dan gas nitrogen. Ditambah potassium, magnesium, dan tembaga yang mana sangat berguna kepada tanaman.

hampas kopi mengandungi Lignin dan selulosa yang sangat bermanafaat untuk tanaman.

boleh campurkan hampas kopi dan siram di sekitar pokok.
ok,mari kita teliti kan bagaimanakah cara untuk menghasilkan hampas kopi. selepas menggunakannya sebagai minuman, saringkan hampas kopi dengan air dan biarkan kering.
kemudian,boleh dah ditabur pada sekitar pokok. walau bagaimana pun,jangan terlalu kerap menabur serbuk kopi pd tanaman. cukup lah dengan menabur sekali seminggu sahaja .
Sebenarnya,cara yang lebih efektif adalah dengan mengeringkan nya dan hasilkan baja kompos daripada hampas kopi yang tersebut.

Bagaimana menghasilkan baja kompos daripada kopi? caranya adalah dengan mencampurkan serbuk kopi yang telah dikeringkan dengan bahan organik seperti sisa sayuran, sisa makanan,cengkerang telur atau roti yang telah basi.
jika ingin maklumat lanjut,bolehlah mempelajarinya dgn lebih detail
Apapun,bagi saya yg baru bermula untuk bercucuk tanam, cukuplah sekadar menabur hampas yang kering sahaja.
Contoh tumbuhan yang sesuai adalah seperti cili,kacang panjang,tomato,lobak dan lain2.
semoga bermanafaat. kongsi ilmu,kongsi pengalaman

Pemilik: Muhamad Kamal dan Prof. Madya Dr. Faizah
Jenis Kediaman: Banglo
Lokasi: Shah Alam Selangor
Konsep: Taman Inggeris Tropika
Keluasan: 9720 kaki persegi

“Tujuan utama laman ini dibina adalah sebagai social outdoor space buat kami seisi keluarga dan dalam masa yang sama berfungsi untuk memberi terapi alami melepaskan lelah selepas penat bekerja seharian”.-pemilik.

Lot banglo berkeluasan 9720 kaki persegi ini di kelilingi oleh ruang hijau pelbagai kegunaan. Laman kediaman ini dibahagikan kepada 4 bahagian di mana setiap bahagian memainkan peranan yang berbeza namun melengkapi antara satu sama lain.

Memiliki 3 orang anak yang sedang meningkat dewasa membuatkan pemilik terpanggil untuk menyediakan ruang lapangan untuk aktiviti di luar rumah. Oleh hal demikian, keempat-empat ruang yang terbentuk telah mengambil kira penyediaan ruang aktiviti untuk anak-anak pemilik.

Ruang pertama merupakan kawasan hadapan kediaman. Keseluruhan lantai diturap sepenuhnya dengan menggunakan concrete imprint kerana ia berfungsi sebagai driveway laluan masuk utama ke kediaman ini. Namun, disebabkan oleh kedudukan lot yang sedikit beralun di bahagian laluan masuk, penggunaan pattern kasar diaplikasikan untuk mengurangkan kesan gelinciran. Tambahan pula, ruang hadapan yang berturap sepenuhnya memberi peluang kepada anak-anak pemilik untuk bermain peralatan beroda seperti basikal dan sebagainya.

“ Saya memang gemar melihat vibrasi rona yang ceria, oleh itu gabungan beberapa jenis tumbuhan renek seperti Plumbago capensis, Galphimia glauca, Hibiscus hybrid dan sebagainya dipadukan menghiasi ruang hadapan sisi kediaman membentuk laluan masuk ke laman ini”, terang pemilik.

Menambahkan lagi elemen landskap, sebuah struktur pagar kayu dengan kemasan putih diabadikan menyerlahkan lagi gaya laman Inggeris yang dibawa.

Melepasi pagar putih ini, kelihatan laman berumput terbentang luas tanpa sebarang penataan gaya. Seperti yang diperkatakan, pemilik inginkan sebuah ruang yang luas untuk anak-anaknya beriadah oleh itu lapangan rumput terbentang luas ini memberi peluang kepada mereka untuk melakukan sebarang aktiviti.

“Jika ada sebarang majlis atau keraian saya akan pasang canopy di ruang ini sebagai tambahan”, jelas pemilik. Hanya beberapa pepohon Plumeria spp. digunakan sebagai penanda parameter dan melindungi pandangan jiran berdekatan.

Berbeza pula dengan gaya di sudut belakang laman ini yang menjadi ruang ketiga. Sebuah pavilion yang dibina di atas split level menjadi main feature pada laman di ruang ini. Pembinaan pavilion ini juga merupakan salah satu kesinambungan kepada anjung yang dibina sebagai ruang memasak dan tempat bersantap terbuka buat pemilik seisi keluarga. Waktu petang hujung minggu diperuntukkan pemilik untuk bersantai di ruang pavilion ini.

Pembinaan split level menggunakan railway slipper sebagai sempadan binaan. Kepelbagaian level yang terbentuk mengurangkan impak mendatar yang membosankan di laman ini. Split level yang terbina diberi kemasan batuan terracotta yang digabungkan bersama batu bata dan pebble wash, disusun seakan bentuk bunga. Mewujudkan lagi kepelbagaian pattern di ruang ini, lantai yang tidak ditumbuhi oleh rumput disebabkan terlindung dari terik matahari di beri kemasan seperti lantai split level. Namun, pemilihan material yang mendominasi ditukar kepada concrete slab dengan kemasan pebble wash.

Melembutkan tembok dinding yang memagari laman belakang dan sebagai retaining wall kepada unit kediaman di bahagian belakang, pemilik memilih rimbunan pelbagai tumbuhan berdaun lebar seperti spesies Heliconia spp. dan Calathea luttea sebagai medium pelembut visual. Kehadiran bunga-bunga Heliconia spp. yang berbentuk seakan sepit udang memberi suntikan rona menarik, dalam kepadatan daun yang menutupi pemandangan keras dari tembok tersebut.

Kelihatan penerapan unsur taman Inggeris. Sebuah set meja kayu dicat putih untuk membangkitkan lagi aura konsep yang cuba dibawa, yang sekali gus memberi kemudahan santai pada ruang ini. Sebuah pintu gerbang turut dibina menjadi laluan ke laman belakang.

“Untuk mengurangkan kos dan kerja-kerja penyelenggaraan terutamanya tugas-tugas merumput, saya memilih untuk menurap hampir keseluruhan ruang di laman sisi kiri ini. Namun, jika turapan seperti concrete imprint digunakan, ia akan mengundang beberapa masalah seperti water clogging jika proses turapan tidak dilakukan dengan baik. Oleh itu, saya memilih untuk menggunakan concrete slab dengan kemasan pebble wash berukuran 1 kaki x 1 kaki yang di harmonikan bersama batuan sungai rona putih untuk membentuk permukaan poros”. Tegas pemilik yakin dengan solusi rekaan yang digunakan.

Quisqualis indica dengan gugusan bunga yang berbau harum menjadi penghuni di ruang ini memberi suntikan rona ceria. Dalam masa yang sama ia berfungsi menjadi penghalang pemandangan dari jiran bersebelahan. Ruang ini juga berfungsi sebagai makmal untuk meletakkan beberapa jenis tumbuhan yang baru menjadi sebagai sebahagian hobi pemilik seperti orkid dan ros. Ini kerana ia terlindung dari terik mentari dek disebabkan naungan pokok dan fasad bangunan bersebelahan. Pemilik boleh melakukan penelitian koleksi tumbuhan barunya dalam keadaan yang selesa dan santai.

Jelas laman yang dizahirkan berjaya apabila setiap ruang yang tersedia dimanfaatkan bersama. Penglibatan ahli keluarga dalam aktiviti luar untuk tujuan riadah mampu mengukuhkan ikatan kekeluargaan yang terbina. Walaupun sibuk dengan tugasan, masa yang terluang dimanfaatkan di laman sebaiknya sebagai terapi. Secara tidak langsung situasi ini akan meningkatkan kualiti kesihatan mereka sekeluarga.

Baking soda memang diperakui mempunyai pelbagai kegunaan termasuk mencuci baju, membersih lantai, menghilangkan bau dalam kediaman dan sebagainya.

Kegunaan Baking soda di kebun tidak kurang hebatnya juga. Penggunaanya teruji berkesan untuk beberapa perkara. Antaranya adalah seperti:

1. Menghalang seranggan siput
Pemangsa yang aktif diwaktu malam ini memang agak sukar dikesan. Dalam tepoh satu malam pun, habis pucuk-pucuk muda dibaham hingga gondol. Bagi mengatasi masalah ini, tabukan baking soda di sekeliling tanaman. Otot siput yang bersentuhan dengan bahan ini akan melecur.

Namun pastikan taburan baking soda dilakukan tidak terlalu rapat dengan pangkal pokok kerana ia boleh memberi ancaman lain.

2.Fungicide
Campurkan 1 sudu teh baking soda bersama 1 liter air. Semburkan campuran air ini pada bahagian tanaman yang dijangkiti kulat atau kehitaman.

3. Mencegah Powdery mildew
Satu lagi masalah kulat yang kerap menyerang tanaman terutamanya pada bahagian daun. Campurkan 1 sudu teh baking soda bersama 1 liter air dan 1 sudu teh cecair pencuci pinggan. Semburkan campuran ini pada permukaan dan bawah daun secara rutin setiap minggu sehingga serangan kulat tadi hilang.

4. Mencegah semut dan thrip
Sediakan campuran seperti mana yang digunakan untuk mencegah powdery mildew. Semburkan pada permukaan daun dan media tanaman untuk mencegah kehadiran serangga ini secara rutin mingguan.

Selain itu juga, anda boleh campur gula halus bersama baking soda dan taburkan di kawasan yang kerap menjadi lalun semut. Apabila gula tadi dimakan semut, kandungan baking soda yang melekat pada gula tersebut akan membunuh semut

5. Racun ulat ratus
Ulat ratus antara ancaman utama pada tanaman jenis kobis, brokoli bunga kobis dan sebagainya. Kebiasaanya, kaedah kawalan penggunaan racun kimia adalah cara terbaik untuk mengawal serangan serangga ini. Selain penggunaan racun serangga kimia, anda juga boleh gunakan campuran baking soda yang di adun bersama tepung jagung. Taburkan campuran tepung ini di bahagian tanaman yang diserang. Apabila ulat ratus memakan serbuk ini, sistem anggotanya akan bermasalah dan mati

6. Racun rumpai
Taburkan baking soda pada pangkal rumpai yang tidak diperlukan. Dalam tempoh 2 hari, rumpai tersebut akan mati sendiri

7. Menghilangkan bau kompos
Bagi anda yang melakukan kompos, sudah pasti baunya amat tidak menyenangkan terutamanya apabila di buka untuk penyelenggaraan. Untuk atasi masalah ini, wood chip adalah pilihan terbaik untuk mengurangkan kadar baunya. Namun, wood chip harganya agak mahal. Jadi anda boleh gantikan dengan penggunaan baking soda. Taburkan sahaja baking soda di dalam campuran kompos. Bau tadi akan diuraikan


Bilik Mandi Pelbagai Ilham, Pilih Yang Praktikal

Kamar mandi, apakah yang hebat tentangnya? Jika dahulu kita berebut-rebut mandi di telaga. Kemudian mahu ke tandas lewat malam pun seram dibuatnya kerana ‘jamban’ jauh nun di belakang rumah.

Kini segalanya di dalam rumah sendiri dan pelbagai kemudahan boleh kita nikmati. Namun adakah kamar mandi tinggal menjadi kamar mandi?

Apa yang menyedihkan ramai di kalangan kita tidak ambil berat akan kebersihan kamar mandi apatah lagi tata hias yang kreatif. Kini kamar mandi bukan lagi seperti dahulu. Gaya mandi bukan seperti dahulu dengan gayung bagai. Cukup sekadar pancuran. Malah teknologi menawarkan pancuran ala air hujan, titisan airnya juga mempunyai pelbagai ragam sehingga mampu mengurut badan kita yang lesu, hanya menggunakan air.

Begitu juga rekaan mangkuk tandas yang pelbagai. Rekaan kamar mandi juga lebih kreatif. Pengguna kini sudah bijak menyesuaikan diri dengan disiplin kamar mandi. Malah ruang yang kecil itu dapat di bahagikan dengan bijak. Pereka mampu mengubah tata hias ruang ini daripada imej alam semula jadi, ke vintaj, ke ala spa dan moden.

Pelbagai kemasan dinding boleh anda pilih sebagai satu imej unik pada kediaman anda. Malah inilah juga terapi anda selepas pulang dari kerja. Malah kini tema ala kediaman Baba dan Nyonya atau penggunaan jubin tradisi Belanda, sememangnya menjadi aliran unik lagi menarik. Gabungkan dengan jubin berkilau moden, sememangnya satu padanan kreatif.
Suasana yang memberi anda inspirasi dan sesuai untuk gaya hidup anda. Tidak kira anda jenis tidak punya masa untuk bersiram lama, atau anda jenis suka berendam lama atau lebih gemar bersolek di dalam kamar mandi sahaja dan sebagainya. Lain orang lain tabiaatnya di kamar mandi. Begitu juga pemilihan warna dan corak pada jubin. Jangan sesekali abaikan permukaan jubin yang perlu kesat terutama jika anda menjaga warga emas.Tidak salah juga anda menambah pemegang untuk tujuan keselamatan.

Paling menarik adalah kini kita sendiri tidak terlalu terikat pada taboo. Jendela kamar mandi yang agar luas dengan kaca kabut memberi ruang kamar lebih terang dan jubinnya juga lekas kering. Kini terdapat juga pelbagai perabot yang direka untuk penstoran kompak di ruang ini. Ia bukan sahaja cantik dan kreatif malah tersusun serta menarik.

Punya anak kecil, atau anda suka berangan di ruang tamu, jangan segan silu tempatkan ornamen kecil yang comel di kamar mandi anda termasuk pokok-pokok renek menghijau agar tampil berbeza. Malah kelainan ruang mandi dari aktiviti lain juga memberikan kita ruang lebih bersih, kering dan kemas.

Gaya Scandinavia merupakan gaya ringkas, dipenuhi warna kontras hitam dan putih. Ia kelihatan ringan, tetapi dengan selitan beberapa elemen semula jadi, dekorasi gaya Scandinavia memberi rasa mewah, selesa tetapi menenangkan. Begitulah dekorasi kediaman pilihan Fatin Fatina Nazlan yang terletak di pinggir ibu kota.

Apartment yang didiaminya berkeluasan 960 kaki persegi berkapasiti sebuah ruang tamu, tiga bilik tidur, 3 bilik air, sebuah dapur basah dan kering serta balkoni dan memilih konsep skandinavia sebagai tema utama dekorasi.

Ibu kepada tiga orang cahaya mata ini sememangnya begitu gemar mengemas dan sentiasa mahu kediamannya kelihatan indah dan selesa untuk diduduki mereka sekeluarga. Menurut Fatin, suaminya Syed Azmil Syed Zainul Abidin, merupakan insan yang memberi semangat dalam meneruskan minatnya dalam mendekorasi kediaman. Pasti ramai yang menyangka Fatin mempunyai masa lebih kerana dia tidak bekerja, namun itu adalah silap kerana Fatin merupakan seorang peniaga online yang berjaya.

“Saya memang minat mengemas rumah. Sejak zaman remaja saya jenis yang suka kekemasan pada kediaman Malah ibu juga cukup seronok bila melihat saya menghias kediaman. Apatah lagi apabila sudah berkahwin dan punya kediaman sendiri. Perasaan saya bertambah teruja untuk menjadikan rumah saya syurga buat saya sekeluarga.

“Anak saya Qaira, 6 tahun dan Qayla, 3 tahun sememangnya sejak dari kecil biasa dengan keadaan rumah yang teratur dan bersih. Jadi bila mereka sepahkan mainan secara automatik mereka akan kemaskan kembali. Sifat mereka ini mungkin kerana sudah terbiasa melihat bagaimana saya menguruskan rumah.

DIY SCANDINAVIAN

“Walaupun sibuk dengan perniagaan online namun hobi saya dalam menata rias rumah tidak pernah luput,” terang Fatin yang sering merujuk majalah Impiana dan mengambil idea dekorasi rumah dari sudut minatnya yang tersendiri.

Ringkas & Moden

Bercerita tentang konsep Scandinavian yang diterapkan di kediamannya, Fatin menjelaskan dia sukakan kepada konsep ini yang tampak ringkas namun moden.

“Saya minat dengan konsep ini kerana ringkas dan ada sedikit unsur-unsur kayu. Apabila ada unsur kayu tampak rumah lebih berseri. Selain itu saya juga suka warnakan kediaman dengan pelbagai warna cat. Setahun dua atau tiga kali saya akan tukar cat dinding. Cuma kali ini saya terapkan rona putih, hitam dan kuning agar rumah saya tampak lebih cerah dan ceria.

“Ruang makan juga saya selitkan dengan unsur ini. Walaupun tampak ringkas dengan meja makan berunsur kayu dan kerusi makan berkaki kayu dengan perhiasan pasu bunga yang minimalis. Secara keseluruhan tampak lebih menarik apabila saya gandingkan dengan cermin. Agar cermin ini lebih menyerlah, saya gunakan pita pelekat murah untuk membuat bingkai.

DIY SCANDINAVIAN

Apabila memfokuskan setiap ruang di kediamannya, untuk ruang makan, dia memilih meja makan berkonsepkan Scandinavia, walaupun ringkas namun nampak menarik.Pada masa yang sama, ruang tamunya cukup selesa, walaupun hanya menempatkan satu sofa panjang namun tetap menarik malah mereka sekeluarga sangat seronok menonton TV di sudut ini. Akhir sekali, bilik tidurnya ditekap dengan rona ungu agar tampak ceria ditambah dengan bingkai gambar anak-anak pemilik menambahkan keunikan ruangan ini.

Dia mengakhiri perbicaraan dengan berkongsi beberapa tip dekorasi untuk kemudahan pembaca IMPIANA di luar sana.

-Pilihan perabot biarlah bersesuaian dengan saiz kediaman dan ia perlu disusun mengikut peranan ruang.

-Pentingkan keselesaan, jangan terlalu ikutkan trend sehingga lari dari tema asal.

-Tidak perlu berbelanja dengan banyak, anda boleh hasilkan apa jua produk hiasan dengan teknik diy.

Biar dapur sempit asalkan kita puas hati dengan kualiti yang ada dan memberi ilham sehabis baik untuk menyerlahkan seri dan nilai praktikalnya. Ini adalah idea untuk rekaan dapur sempit yang sesuai dengan kediaman jenis kondominium dan apartmen.

KECIL TIDAK BERMAKNA SEMUA BENDA KENA SIMPLE. BOLEH JE KITA PADANKAN ASAL ADA PLANING DAHULU.

CONTOH ILHAM WARNA YANG MENARIK UNTUK SEBUAH DAPUR. CERIA DAN CANTIK!

kemasan kaunter kalau boleh biarlah berkualiti. Dalam kita menyiapkan dapur cantik dan berkualiti, bahagian atas ini janganlah berkira kerana ia penting untuk melakukan tugas di dapur. Malah kualiti kaunter top juga antara elemen estetika yang warjar di jaga

MATERIAL JUGA PENTING AGAR DAPUR NAMPAK CANTIK DAN CLASS. ADKALA MATERIAL ASAS JE PUN TAPI PANDAI MIX DAN MATCH NAMPAK CANTIK DAH.

Kabinet tertutup padu sampai ke siling bagus. Tetapi bosan juga kalau semua tertutup. Dah macam dapur kapal terbang. Jadi kalau dan seunit dua kabinet terbuka tak salah. Terutama untuk mengeringkan pinggan mangkuk. Susunan yang cantik pasti membuat hati tertarik.

KEPELBAGAIAN BENTUK KAUNTER DAN MENEPATI FUNGSI DI DAPUR. RUANG NAMPAK HIDUP DAN CANTIK JIKA BIJAK ANDA MENGGUNAKANNYA.

Pelan lantai kena bijak. RUANG KOMPAK ini juga perlu kaunter sarapan dan ruang untuk meltak peti sejuk. Jadi jangan ketinggalan ye menempatkan segala bagai keperluan asas di dapur dan rancang dengan teliti keperluan anda.

MASUKKAN SEMUA KEPERLUAN DALAM 1 RUANG. KOMPAK , BIJAK DAN TIDAK MENYUSAHKAN KITA BERGERAK.

“Untuk dapur kediaman saya ini, saya membeli sebanyak 3 set kabinet bersama counter top bernilai RM 2.5K (tidak termasuk singki dan dapur memasak) serta mendapat bantuan isteri untuk memegang barang sementara saya pasang skru untuk mencantumkan setiap komponen”. katanya.

Dia turut menyatakan bahawa, jika ingin counter top ini tahan lama, kena sentiasa pastikan tiada air yang bertakung di atasnya serta meletakkan silikon sebagai pelindung daripada terkena air.